cyanic-selkie/wikianc huggingface dataset:
前四年
合黃帝紀元二六九四年，孔子五四八年，皇紀六五七年，檀君紀元二三三〇年，佛曆五四一年，歲次丁巳，肖蛇.
年號紀年
漢：建平三年
卒
分類:前〇年代 〇
魯伯御
魯伯御，即魯廢公，姬姓，諱伯御. 為武公長子括之子. 為魯君.
傳
武公十年，魯武公以其二子朝周宣王. 王愛武公之幼子戲，於是乃使戲為魯之太子.
伯御十年，宣王興師伐魯，殺伯御，立武公之三子公子稱為君，是為孝公.
文物
據《滕縣金石志》：清道光十年，城東北八十里鳳凰嶺澗中，出伯俞父諸器，其中鬲、盤、匜、簠等銅器銘文，皆有「邾」字.
引據
分類:魯公世家
首都師範大學
首都師範大學者，略稱首師大，華夏之大學也，在京. 西元一九五四年肇創，是為北京師範學院. 一九九二年，定名首都師範大學. 訓曰為學為師，求實求新. 分類:北京市大學
拉丁文社
拉丁文社，設於網路，所書皆拉丁文.
沿革
西元千九百九十六年，可可斯科維奇氏立之於華沙. 二千年，韜羅加氏掌之. 乃立社規二則，曰「匪拉丁語不得言」，曰「凡人悉皆可以言」. 尼古拉斯·奧斯特勒，嘗著《拉丁語史》，長瀕危語言基金會，亦運營拉丁文社.
引據
分類:拉丁語之結社
阿連德
縮圖 阿連德者，第廿九任智利總統也. 一九〇八年誕智利國都聖地亞哥. 七〇年任總統. 阿連德奉馬學，行社會主義之道，親蘇聯. 花旗畏甚，七三年，資武人皮諾切特兵變弒之，年六五. 分類:智利總統世家
文聘
魏新野壯侯文聘宇仲業，漢南陽宛人也. 初為劉表大將，使禦北方. 表薨，其子琮立. 曹操征荊州，琮舉州降，聘乃詣操. 操問曰：「來何遲邪？」聘曰：「先日不能輔弼劉荊州以奉國家，荊州雖沒，常願據守川漢，保全土境，生不負於孤弱，死無愧於地下，而計不得已，以至於此. 實懷悲慚，無顏早見耳. 」遂欷歔流涕. 操為之愴然，曰：「仲業，卿真忠臣也. 」厚禮待之. 授兵，使與曹純追討劉備於長阪.
江夏與吳地接，民心不安，乃以聘為江夏太守，使典北兵，委以邊事. 賜爵關內侯. 與樂進討關羽於尋口，有功，進延壽亭侯，加討逆將軍. 又攻羽輜重於漢津，燒其船于荊城.
文帝踐阼，進爵長安鄉侯，假節. 夏侯尚圍江陵，使聘別屯沔口. 禦賊有功，遷後將軍，封新野侯. 孫權以五萬眾自圍聘于石陽，甚急. 聘堅守不動，權住二十余日乃解去. 聘追擊破之. 增邑五百戶，並前千九百戶.
聘在江夏數十年，有威恩，名震敵國，賊不敢侵. 薨，諡曰壯侯. 子岱，嘗分邑侯之，從子厚亦爵關內侯. 岱早卒，以養子休嗣. 休卒，子武嗣.
中央民族大學
中央民族大學者，中華人民共和國大學也，立於一九五一年. 略稱民大，地處北京. 屬中央民委，
皮諾切特
縮圖 皮諾切特者，智利獨夫也. 一九一五年誕. 七三年兵變，弒總統阿連德取而代之. 治國十六載，殺人如麻. 嘗以直升機載異己擲海果鯊腹. 二〇〇六年薨. 分類:智利總統世家
士頌
士頌者，後漢蒼梧廣信人，燮子也.
黃武五年，燮卒. 頌兄徽自署交阯太守.
孫權以戴良為交州刺史. 徽發兵拒良. 廣州刺史呂岱被詔誅徽，自廣州將兵晝夜馳入. 頌堂兄匡與岱有舊，移書交阯，告喻禍福，又遣匡見徽，說令服罪，雖失郡守，保無他憂. 岱尋匡後至，頌、頌兄幹、祗等六人肉袒奉迎. 岱謝令復服，前至郡下. 明旦早施帳幔，請徽兄弟以次入，賓客滿坐. 岱起，擁節讀詔書，數徽罪過，即誅之，傳首詣武昌.
拉丁新聞
《拉丁新聞》，屬芬蘭廣播公司 ，播於芬蘭廣播一臺 ，時長五分鐘，以報國際大事 ，所言皆拉丁語也. 始於一九八九年，終於二零一九年.
引據
分類:芬蘭共和書
金曜日食肆
金曜日食肆，美國食肆也.
分類:美國企業 分類:食肆
越南語
越南語者，越南之通語，中國京族亦以為族語也. 嘗以漢字及喃字書之，今則改書拉丁字.
色諾芬
色諾芬（希臘文Ξενοφών，英文Xenophon），古希臘雅典人也. 約公元前四二七年生. 其師蘇格拉底. 前四〇一年，波斯帝國小亞細亞總督小居魯士起兵反,雇希臘之軍萬有余人戰，號曰萬人大軍，色諾芬其一也. 小居魯士戰死，領其軍還師希臘. 其書《長征記》詳載其事. 歸國，奔斯巴達. 因兵亂，又奔科林斯，卒於此，時公元前三五五年. 著述頗豐，有《長征記》、《居魯士之教育》、《希臘史》、《阿格西萊傳》、《蘇格拉底作品與對話錄》、《回憶蘇格拉底》、《蘇格拉底之辯護》、《會飲篇》、《經濟論》、《希爾羅》等傳世.
越南語
史
向者越南為中國郡縣，無文字. 自東漢始，書皆漢字. 比至陳朝，漢文通用越南，書冊史撰，莫不文言. 其最著者，推《大越史記全書》也. 而爾時文章，不與口語同，當以漢著檢之. 文言既異，則其語難表. 漢文雖傳，然習用繁難. 有識者出，仿漢字六書制，作成喃字. 文人阮攸，撰《斷腸新聲》，書以喃字，是以膾炙人口. 其王尊北，士人目之為下乘，終不得入公堂. 康熙中，有法蘭西教士曰亞歷山大羅德者，援引拉丁字母，始作新書，乃得傳用及今.
書式
越南自古至今，書式三易，曰漢文，曰喃字，曰國語字.
漢文者，古官吏貴族士林所用，以書公文典籍也. 漢文純用漢字，可與中日韓通. 而鄉野之人不識，亦與口語大異.
喃字之作，與漢文混用，以書口語之難表記者. 斯時文言一也，遂大作迭出. 喃字難脫漢文之型，傳記不易，復為士人所輕，卒不能傳.
近代法蘭西寇入，禁書漢文而廢科舉，漢喃並衰. 有教士作拉丁文字，稱「國語字」，表記便利，沿用至今.
馮夷
馮夷，《山海經》曰冰夷、《穆天子傳》曰無夷、《淮南子》曰馮遲、《金匱》曰馮循. 水神也，即河伯. 《河圖》曰姓呂名夷. 其貌也，人面，乘兩龍，又曰人面魚身. 《抱樸子·釋鬼篇》稱其渡河溺死，帝遂命其治河川. 竹書紀年曰：「洛伯用與河伯馮夷鬥」. 據稱其名起於戰國，乃兇神也. 又有書稱為劉宋時華陰潼鄉人. 後世稱其「服虹丹為水仙」，又有服八石以得仙之說. 至後世，其傳說愈加蕪雜離奇，未可全信. 又有文稱馮夷乃獻洛書者.
尖竹汶府
史
一八九三年，河口兵變起，法國軍此地，收為法屬支那，後泰國與之互市. 一九零五年，是地復歸泰國.
迨二十世紀中，印度支那戰亂紛起，鄰國百姓多有逃者，舍斯地者甚多.
松花江
縮圖|松花江段衛星圖，攝在哈爾濱西. 兩岸多[[河跡湖]] 縮圖|松花江幹流圖 松花江，蓋官話音轉滿語松阿里烏喇，義天河、銀河，中國東北之河|水也，江源長白山天池，入黑龍江，黑水至大之支流也. 江逕吉黑二省，流處沃原之北. 江長千九百二十七公里，流域廣百四十四萬三千一百平方公里，跨遼吉黑蒙四地 ，平均流量二千四百六十三每秒立方米.
百香果女童案
廣西欽州有小女曰楊曉燕，父見義勇為，不幸罹難，遂與母及姊弟相依為命，孝悌有加. 曉燕年十歲，賣百香果養家，歸途，遭村中歹人楊光毅姦殺，慘絕人寰. 歹人歸案，法院判其死刑，歹人上訴，云有自首情節，於是二審再判，改死緩，竟不償命，時距慘案一年又半載矣，眾悲小女之殞，复嘆司法之不公. 二〇年十二月，再審死刑. 是年二月楊氏伏誅，
松花江
南北朝時稱難水，遼金時稱混同江，此名義指松花至韃靼海峽段，今水名縮之，退爲支流.
地理
黑水支流，以其爲大，長白諸山，天池爲高，其乃一火山臼成湖，此江源也. 水貫山林，自東南奔西北. 吉省長春北合伊通河，後合飲馬河，入松嫩平原，在松原、白城、大安之間，合嫩江. 嫩江自北流南，江始屈東.
曾幾何時，人辨松江正源，一說長白水源，長七百九十五公里，廣七萬八千平方公里；一說嫩江，長千三百七十公里，廣二十九萬平方公里. 故論說紛紜，爲止衆說，滿洲國定稱長白水曰第二松花江. 一九八八年，方定長白正源. 第二松花江流於山丘，有水電之用，亦作水電站，若豐滿、紅石、白山. 豐滿電站截江成湖，人謂松花湖.
合嫩江而入黑省，原野益廣，謂東北平原，江逕哈城北，合呼蘭河，始向東北. 合牡丹江於依蘭，入三江平原，地多沼澤，注黑水於同江，近江心俄境. 松花江長千九百二十七公里，流域廣百四十四萬三千一百平方公里. 冬寒，冰鎖江面，春暖，山雪消融，而有洪流.
史
一八九四年，俄人克魯泡特金抵極東，遊於松江，轄查其地. 因滿洲名，而俄人名之Сунгари. 倭人竊據，亦因俄而名スンガリ川，戰後方止.
松花之下有三江平原，三江者，松花、黑龍、烏蘇里，三江合於中國東極，彼接俄界，人謂北大荒. 大荒非荒，水草之豐，引珍禽棲焉，有朱鶴、白鶴、白鸛，原野之廣，有十萬餘平方公里. 滿洲國時既有開拓，戰後亦置集體農場、軍團，墾原成田，文革時，知青放遠，戴反革命罪者，亦流於此，農役於邊地. 千里之田，而名北大倉，糧富敵國. 然農墾太過，田原始瘠，又水草急減，珍禽難存，故省府令退耕復草，禁墾，時在二零零一年後. 然生態保育，路猶未盡.
水運
北寒之地，冬歷五月，十一月下旬始凍封，三月方解融，冰期短於黑水，略利水運. 江沿大埠，以哈城爲一，江口至哈埠可行中船，豐水之季，小船可達吉城 ，溯嫩江可至齊城. 順流而下，則抵俄國，利乎兩國交通，江繫大邑，利商貿，佳木斯、同江諸城，以江通海外.
污染
污染公害，亦曾有之. 二零零五年十一月，吉林市之石油化工廠爆炸，泄苯入江，污毒流及，給水皆斷，尤以哈爾濱停水爲巨；毒流入俄，遠抵外洋，害乎漁業.
二零一零年七月，吉省洪水，引化物桶泄江，桶載毒物，若三甲基氯矽烷、六甲基二矽氧烷，各百七十公斤，有報桶遇水崩裂.
城邑
縮圖|冰封江面，攝於哈爾濱北
魯孝公
父死兄繼
武公十年春，武公與長子括、少子戲，西朝周宣王. 宣王愛公子戲，欲立公子戲為魯太子. 周大夫樊仲甫諫王曰：「廢長而立少子，不合禮也；非禮也，必犯王命；犯王命，必誅之；故出令不可不正. 令不行，政則無威；行令而非禮也，民將背上. 以下事上，以少事長，為禮者也. 今天子為諸侯立嗣，立其少子，此教民逆也. 若魯從之，諸侯效之，王命將有所壅；若弗從而誅之，是自誅王命也. 此事，君誅亦失，不誅亦失，天子其圖之！」宣王不聽，卒立戲為魯太子.
夏，武公自周歸魯，薨. 公子戲立，是為懿公.
立為君
懿公九年，伯御與魯人攻弒懿公，魯人立伯御為君，史稱魯廢公也. 伯御者，懿公從子，公子括之子也.
廢公十一年，宣王將兵討魯，殺魯廢公. 魯廢公薨，宣王問魯公子中誰能訓諸侯，欲使之為魯君. 樊仲甫曰：「懿公之弟稱，肅恭明神，敬事耆老；處事執法，賦事行刑，必問於遺訓而諮於固實；不干所問，不犯所諮. 」宣王曰：「立公子稱，其必能訓治其民. 」於是，於夷宮立公子稱，是為孝公.
孝公二十八年，孝公薨，其子弗湟嗣位，是為惠公.
引據
分類:魯公世家
死囚
死囚者，因罪獲誅之囚也.
梅特涅
克萊門斯·馮·梅特涅 者，奧地利國科布倫茨人，生於西曆一七七三年五月十五日. 少穎敏，入美因茨大學習律法與外務. 及加冠，梅氏迎娶宰相考尼茨親王之孫. 俄以外交官歷任薩克森、普魯士、法國全權大使；一八零九年十月，授外務大臣，總理各國事務.
當此時，法皇拿破崙雄才大略，慨然有統合歐羅巴之志. 梅氏性機變，縱橫捭闔，既掌外交，乃以對法親善為要. 梅氏知法皇鰥居，遂諫奧皇弗朗茨以公主和親，奧皇許之. 一八一二年六月，法皇自率大兵六十萬征俄羅斯，交兵逾年，兵將皆厭戰. 梅氏乘機思逞，遂合縱各國，號曰「反法同盟」. 聯軍敗法皇於滑鐵盧，陷巴黎，立路易十八；梅氏居中讚畫，算無遺策，乃謀主也.
既終戰，梅氏以奧外相會盟參戰諸國於維也納，訂立和約，大封天下，是為「維也納體系」矣. 一八二一年五月，授宰相，兼領外務如故. 梅氏為政蓋以均勢為國策，居相位凡廿七年，釁不我開，海內晏然稱治；然柄政久，其所黜陟益保守，世人以此漸惡之. 一八四八年歐洲革命起，梅氏旋失威柄，遂闔家亡命英吉利，謫三年乃歸. 一八五九年六月十一日，梅氏以疾卒於寓所，年八十有六.
英國貨車慘案
二〇一九年十月，英格蘭埃塞克斯郡集裝貨車棄於野，藏屍三十九，皆凍死. 車本冷藏之用，為運偷渡客. 自比利時駛出，渡英吉利海峽，抵英國，遇難者，偷渡客，皆越南人也.
緬甸共產黨
緬甸共產黨，昂山於一九三九年創之. 一九八九年嘗解體. 今游擊於山野. 分類:緬甸史
士匡
士匡者，後漢蒼梧廣信人，壹子也.
黃武五年，伯父燮卒. 匡堂兄徽自署交阯太守.
孫權以戴良為交州刺史. 徽發兵拒之. 廣州刺史呂岱被詔誅徽，自廣州將兵晝夜馳入. 匡與岱有舊，岱署匡師友從事，遂移書交阯，告喻禍福，又遣匡見徽，說令服罪，雖失郡守，保無他憂. 岱尋匡後至，匡堂兄祗、祗弟幹、頌等六人肉袒奉迎. 岱謝令復服，前至郡下. 明旦早施帳幔，請徽兄弟以次入，賓客滿坐. 岱起，擁節讀詔書，數徽罪過，即誅之，傳首詣武昌.
劉歆
劉歆者，其人有二.
吳孟超
吳孟超者，福建閩清人也，生於西曆一九二二年八月三十一日，逝於西曆二零二一年五月二十二日. 享年九十有九. 為世之名醫. 少時就同濟附中，學業居同窗之冠. 即立，則學醫，長於肝髒外科，有起死回生之能，有當世華佗之稱.
安東尼奧·毛拉
安東尼奧·毛拉 者，西班牙國帕爾馬人，生於西曆一八五三年五月二日. 一九零三年十二月，毛拉以保守黨領袖授宰相，未幾，以忤於太后見罷. 一九零七年一月，復入相. 毛拉用事頗勤，既當國，殖產興業，咸與維新；柄政凡二載，國家益豐盈，時以賢輔稱之. 一九一三年，授皇家語言學院長. 歐戰起，毛拉倡以中立，襄助政府避戰事於外. 一九二一年八月，毛拉以國內多事，人才凋敝，乃受命五入相；然時局糜爛，政事積重難返，旋辭. 及德里維拉專權，毛拉甚惡之，遂致政. 一九二五年十二月十三日，毛拉以疾卒於馬德里，年七十有二.
士武
士武者，後漢蒼梧廣信人，燮弟也.
交州刺史朱符為夷賊所殺，州郡擾亂. 燮乃表武領南海太守.
泰南
泰南，泰國南境也，在克拉地峽之上，間暹羅灣、安達曼海間. 洛坤山自北而南，至高處黃山，海上亦多山焉. 其中普吉者，遊人樂至也. 古洛坤國之地也，西接緬甸，南靠馬來西亞. 南邊有奉伊斯蘭者.
下分十四府，曰：春蓬、甲米、陶公、洛坤、北大年、攀牙、博他侖、普吉、拉廊、沙敦、宋卡、素叻、董里、惹拉.
波士頓傾茶事件
乾隆中，英與法搆兵，連年不解，百方括餉，稅額倍加. 舊例，茶賣者納稅，英人下令買者亦納稅，美利堅人不能堪. 一七七三年，紳耆聚公局，欲與居守大酋酌議，酋逐議者，督征愈急，衆皆怒，於波士頓投船中茶葉於海，謀舉兵拒英. 是為波士頓傾茶事件.
哥布林殺手
《哥布林殺手》，日本國小說家蝸牛、畫師神奈月昇所作輕小說也，嘗獲平成廿九年輕小說獎. 三十年十月六日，以原著改動畫而映，尾崎隆晴導演，倉田英之監督. 至是年十二月三十日終幕. 令和二年二月一日，復以動畫影戲見映，凡一部. 五年，該作擬再映，詳情暫未可知也.
要角
分類:平成輕小說 分類:平成動畫 分類:令和動畫
玫瑰戰爭
一四二二年英格蘭王亨利六世立，年尚幼，大臣涉政. 時王宗分二派，一曰紅玫瑰派，一曰白玫瑰派（因初分之宅第植此兩種花而得名）. 兩宗爭欲據王位，自相屠攻，曰玫瑰戰爭. 國大亂者數十年，藩屬皆叛.
分類:英國紀事
君士坦丁堡
君士坦丁堡，東羅馬帝國之京也. 位博斯普魯斯海峽歐羅巴側. 甚古，自斯城初立，俞有千年. 初，為古希臘古城拜占庭，三二四年東羅馬帝國皇帝君士坦丁一世於古城之上立新城，名曰新羅馬，後易名君士坦丁堡. 新城之立也，十餘倍於古城，是謂廣焉. 城內有大皇宮、元老院議事堂、太學、大賽場、劇場二、浴池八、私立浴池百五十三、柱廊五十二、穀倉五、水渠八、大廳四、寺十四、宮十四、私宅逾四千. 是為其時歐羅巴諸城之首. 《舊唐書·西戎傳》稱：「城東面有大門，其高二十餘丈，自上及下，飾以黃金，光輝燦爛，連曜數里. 自外至王室，凡有大門三重，列異寶雕飾. 」
據
分類:東羅馬史
布魯諾
縮圖|布魯諾像 焦爾達諾·布魯諾，初名菲利波·布魯諾，一五四八年生，一六〇〇年二月十七日歿，那不勒斯王國諾拉人也. 哲人、疇家、詩家、宇宙學士也. 布魯諾修於多明我會，而施赫爾摩斯密教. 以宇宙學述論名. 其時，哥白尼模範乃新異之學，而布魯諾以名端廣闊之. 以星為遠日，自有行星相縈，行星之上，或別有生靈在，此所謂萬世論也. 復以宇宙無垠，無所為心. 一五九三年，布魯諾控以異端於教斷司，坐非天主教要旨，如地獄、三一、基督聖性、聖母童貞、聖餐變質之疇. 泛神論之崇， 輪迴說之教，亦為要端. 坐辜，一六〇〇年刑系柱燔死於花田墟. 身後，聲名甚著，十九、二十世紀之評者尤美之以殉道格致 ，唯史家公認，布魯諾見罪於哲學、宗教之見，非天文之學耳. 雖然，布魯諾案傍堠於理想不羈之史、現世格致之生焉. 天文以外，布魯諾多有識藝之作，略理助憶之術、則云. 史家弗蘭西斯葉芝以布魯諾深受大食天文、新柏拉圖家、復興世赫爾摩斯家、托特臆史之近創世紀者之流化. 布魯諾學所餘者，亦有以定質攻疇學、用幾何行宇之端於語文者.
英屬香港
英屬香港，肇於砵甸乍，畢於彭定康，凡百五十六年，傳二十八總督. 嘗於一九四一年至一九四五年日據.
興廢
一八三九年，清英貿易致鴉片之役. 一八四一年，義律與琦善簽穿鼻草約. 同年一月二十六日，英軍抵水坑口街，佔港島，翌日升英旗. 清英均不認穿鼻草約，英改派砵甸乍. 後英軍克廈門、寧波、上海及南京，清遣耆英簽南京條約，割港島予英.
拉丁語之結社
夫拉丁語，憑藉大秦之旄鉞 ，盤桓中世之歐陸. 文藝復興，遂緣古而新生. 於時方言崛起，而拉丁之文，焉乃日漸衰微. 嗣後見於格物原理之學，教皇神職之書. 後網絡大興，而茲泰西之古文，亦委身於網端. 頗有愛好者，羣集而結社，酬唱詩文，講論學理，翳唯拉丁是用.
尼古拉斯·奧斯特勒，嘗著《拉丁語史》，長瀕危語言基金會，營拉丁文社、網上拉丁語社. 奧氏論曰：「今網絡之拉丁語，其勢殊類歐洲之小語種，若冰島語、立陶宛語、斯洛文尼亞語. 」 若拉丁文社、網上拉丁語社，之二者也，皆寄身網絡，以招納同道，而所言皆拉丁語. 彼拉丁文社，設於西元千九百九十六年，而規則是定，云「匪拉丁語不得言」，用是葆其精魂.
他典
*
士壹
士壹者，後漢蒼梧廣信人，燮弟也.
初為郡督郵，刺史丁宮征還京都. 壹侍送勤恪，宮感之，臨別謂曰：「刺史若待罪三事，當相辟也. 」後宮為司徒，辟壹. 比至，宮已免，黃琬代為司徒，甚禮遇壹.
董卓作亂，壹亡歸鄉里.
交州刺史朱符為夷賊所殺，州郡擾亂. 燮乃表壹領合浦太守.
黃武五年，燮卒. 壹侄徽自署交阯太守.
孫權以戴良為交州刺史，徽發兵拒之. 廣州刺史呂岱被詔誅徽，自廣州將兵晝夜馳入. 壹子中郎將匡與岱有舊，移書交阯，告喻禍福，又遣匡見徽，說令服罪，雖失郡守，保無他憂. 岱尋匡後至，祗、祗弟幹、頌等六人肉袒奉迎. 岱前至郡下. 明旦早施帳幔，請徽兄弟以次入，賓客滿坐. 岱起，擁節讀詔書，數徽罪過，即誅之，傳首詣武昌. 壹、䵋、匡後出，權原其罪.
數歲，壹、䵋坐法誅.
中泰國
中泰國，泰都所在也，治大曼谷，山河縱橫，昭拍耶之水穿其中，南注於暹羅灣，入海處平曠，有紅樹林，水漲則淹. 沃野千里，美稻、美瓜出焉. 自古而今，皆泰人所都，大城、曼谷居其中，世為國之要邑也.
魯惠公
傳
在位之日，勵精圖治，國勢大振，百姓悅服.
除太子外，有庶長子息，為賤妾聲子所出，後為隱公. 又有庶子曰施父，云乃施姓之祖，《姓纂》曰：魯惠公子施父尾生施伯，伯孫傾叔生孝叔，惠公五代孫也，因氏焉.
周平王中，秦文公以天子之禮祀於天，惠公亦請於王. 平王不聽. 惠公怒，亦以天子禮而祀之. 王不敢問.
惠公四十六年，薨，以太子幼，由庶長子息姑攝政，即隱公. 以明年為隱公元年，《春秋》始彔.
妻妾子女
不知母者之子女：
引據
分類:魯公世家
士賜
士賜者，漢蒼梧廣信人，燮父也. 其先本魯國汶陽人，至王莽之亂，避地交州. 六世至賜，漢桓帝時為日南太守.
戰國七雄
戰國七雄，周末七強國也. 七國者：齊、楚、燕、韓、趙、魏、秦. 除秦以外，六國均在崤山東，故亦稱「山東六國」. 卒以秦一天下.
泰北
泰北，泰國北境也，古蘭納泰國之地. 其上多山，其地寒，其人多務農. 西接緬甸，東臨老撾，湄公河在其東而過. 有水出焉，曰：楠、屏、王、雍.
下分十七府，曰：清邁、清萊、甘烹碧、南邦、南奔、夜豐頌、北欖坡、難、帕堯、碧差汶、披集、彭世洛、帕、素可泰、達、烏泰他尼、程逸.
瀕危語言基金會
引據
分類:結社
太史享
太史享者，漢|後漢東萊黃人，慈子也.
建安十一年，慈攻合淝，中弩矢死. 孫權之，傷悼不已，乃養享於府中. 官至越騎校尉.
戒指
戒指，佩於手指之圓飾也. 製料有多，太半為堅物，如金屬、寶石、瓷、木、骨，亦可鑲以寶石. 西國婚禮中，新郎新娘之左手無名指佩以戒指，以示結婚. 分類:飾
青海省
青海省，簡書曰青，中華人民共和國一省也，在西陲青藏高原之上. 省會西寧市. 地方七十二萬公里，口五百萬餘.
其民多奉教喇嘛，餘回回耳.
沿革
青海者，古稱西海，鮮水海，自十六國起稱青海，古多戰亂. 民國十七年設省，省會西寧，意即西陲安寧.
它典
分類:中華人民共和國諸省
曹魏
魏，三國也，曹氏. 漢末天下騷亂，兗州牧曹操迎漢獻帝居許，自為丞相以號令. 既平徐州，復攻冀州袁紹，青、冀、并、幽盡入其手. 乃令獻帝封於魏，自立百官. 中原既定，乃南圖荊、揚，而為孫權、劉備敗於烏林. 遂轉而西營，包囊關西，再陷漢中. 操薨，子丕立，受禪代漢，魏朝是立. 時孫、劉各自立國，常犯魏境. 幸而魏多良將，數退敵國，惟漢中失於蜀焉. 文帝丕崩，明帝叡立，循文帝抑宗室，而兵事委於司馬懿，懿權乃日大. 及明帝崩，懿以魏室無人，攝奪國政，魏臣有反懿者，輒平之. 懿薨，子師立. 師早薨，弟昭立，令滅蜀，乃以功封晉王. 昭薨，子炎立，廢元帝奐，改國號晉，魏朝遂亡. 魏代多承漢制，以察舉不行，乃制九品中正法，以九品論人，交中正、司徒選士. 頗行於一時，其後以勢家為中正官，上品遂為高門所掌，政風日糜，禍及南朝，至隋方革. 魏代文學極盛，曹氏本為大家，三祖皆有美詞，而以曹植為最. 別有七子，以風骨稱善，下開太康文風，五言、短賦皆自魏而盛. 何晏、王粲，則開清談之風，儒學墜而玄學興. 至有以避世為美者. 蓋魏世多故，士不能安也.
興廢
初，典軍校尉曹操以董卓入亂王都，亡走陳留，召集士紳，合山東諸侯起兵討卓. 時舉冀州袁紹為首，而紹緩兵不進. 操因自討之，大敗. 初平元年討青州之黃巾，得其降兵，收為屬，稱青州兵. 呂布殺卓，布東走，輾轉為操擊滅，時操已擁兗、徐二州之地.
興平六年操進雒陽，迎漢獻帝遷許. 自是操挾天子令諸侯. 建安五年敗紹於官渡，收河北之地. 十二年定烏桓. 漢十二州操已得其七. 以漢丞相號令. 十三年南征荊州，劉琮舉州降，然劉備合孫權敗操於烏林，操乃自還許都，三國鼎立之勢成. 廿一年進爵為王，國號魏，加九錫，用天子旌旗.
明帝故後，新皇幼，以曹爽及懿為輔. 懿以高平陵之事誅爽，繼而獨攬大政. 懿死子師繼之. 帝欲除師，事敗，廢為齊王，立武帝孫髦. 師死，弟昭繼起. 帝自將圖昭，戰於都中，為成濟弑. 昭乃立元帝，後平益州，封晉王. 昭死，子炎嗣，乃受禪為帝，改國號晉，魏亡. 凡四十五年.
魏室於軍政之外，文學亦為大家. 魏三祖皆有成於詩文，而至者為文帝弟植. 謝靈運曰：「天下文才一石，子建獨佔八斗. 」足見植之才高. 而魏室之重文學，亦其家風矣. 文帝《典論》曰：「文學經國之大事，不朽之盛事. 」此言得之.
制度
魏立，多承漢制. 文帝間，以漢尚書臺權大，乃析置中書監. 又立行尚書臺，隨帝左右. 魏代選人，自於武王時. 時以天下混亂，察舉不行. 遂不以德為用，獨取其才. 三令求賢，唯才是舉. 魏立，尚書陳群制九品中正法. 立中正官於郡，論人以才德，定為九品，上遞於大中正. 大中正交司徒以選用人. 初能選人，後以世族為中正，乃多定高門子弟於上品，流用晉世，至於梁陳.
魏以漢亡於州牧，乃復州牧為刺史，專掌民政，別以都督中外諸軍事司理軍務. 惟其後司馬氏三世為都督，遂奪魏政.
魏代雖促，而其承漢啟晉，政風制度，不論善惡，多流用六朝不革. 北朝亦多採魏政. 後人遂以魏晉南北朝稱其後四百載. 蓋其始於魏也.
世系
受禪於漢 禪位司馬炎
蜂蜜
蜂蜜，蜜蜂釀之物也. 凡釀蜜蜂普天皆有. 唯蔗盛之鄉，則蜜蜂自然減少. 蜂造之蜜，出山岩土穴者十居其八，而人家招蜂造釀而割取者，十居其二也. 凡蜜無定色，或青、或白、或黃、或褐，皆隨方土花性而變. 如菜花蜜、禾花蜜之類，百千其名不止也.
祖茂
祖茂字大榮，吳郡富春人也. 善使雙刀.
蜂蜜
凡蜂不論于家於野，皆有蜂王. 王之所居，造一台如桃大. 王之子世為王. 王生而不採花，每日群蜂輪值，分班採花供王. 王每日出遊兩度（春夏造蜜時），遊則八蜂輪值以待. 蜂王自至孔隙口，四蜂以頭頂腹，四蜂傍翼飛翔而去，遊數刻而返，翼、頂如前.
祖茂
從孫堅討董卓，屯梁東，为卓軍所攻. 堅與數十騎潰圍而出. 堅常着赤幘，乃脫幘令茂着之. 卓騎爭逐茂，故堅從間道得免. 茂以幘冠冢間燒柱，卓騎望見，圍繞數重，定近覺是柱，乃去.
蜂蜜
畜家蜂者，或懸桶簷端，或置箱牖下，皆錐圓孔眼數十，俟其進入. 凡家人殺一蜂二蜂，皆無恙，殺至三蜂，則群起螫人，謂之蜂反. 凡蝙蝠最喜食蜂，投隙入中，吞噬無限. 殺一蝙蝠，懸於蜂前，則不敢食，俗謂之梟令. 凡家畜蜂，東鄰分而之西舍，必分王之子去而為君，去時如鋪扇擁衛. 鄉人有撒糟香而招之者.
凡蜂釀蜜，造成蜜脾，其形鬣鬣然，咀嚼花心汁，吐積而成. 潤以人小遺，則甘芳並至，所謂臭腐神奇也. 凡割脾取蜜，蜂子多死其中. 其底則為黃蠟.
凡深山崖石上有經數栽未割者，其蜜已經時自熟，土人以長竿刺取，蜜即流下. 或未經年而攀緣可取者，割煉與家蜜同也. 土穴所釀多出北方；南方卑濕，崖蜜而無穴蜜. 凡蜜脾一斤，煉取十二兩. 西北半天下，蓋與蔗漿分勝雲.
分類:食
孿誤
所敍
意勿掃有例，凡西拉格司人入其疆者誅，唯可以金抵之. 西國有行賈曰意勤，誤入意國. 公爵親鞫之，聞意勤為二孿兒父，一家嘗遇大風於海上，與妻及長子相失，父子因相依為命十八載. 及次子長成，乃去其父，盼覓兄母，遠行二年，杳無音訊，父尋之五稔矣，竟不之見. 公爵憫之甚，許以一日籌措贖款.
二子各有一僕，亦孿生. 船毀之時，長子及僕為漁者所拯，漁者鬻之，輾轉易手，至公爵邸中，得一差事. 適意勤下獄時，次子亦攜僕將入於城，幸遇故人止之，曉以意國律例，遂喬裝易服，掩人耳目，因得無事. 至此二子二僕，同處一城而不知. 意勿掃眾人，莫之能辨，皆以為長子，是以可嗤之事百出. 終而夫婦弟兄相認，長子贖父，得免斧質.
出典
分類:英國文學
穆罕默德二世
法齊赫素檀穆罕默德二世，穆拉德二世之子也，一四三二年三月三十日生.
自少聰穎，年十一，出掌阿馬西亞，以習治國. 翌年，父穆拉德二世讓位於穆罕默德. 大維奇爾哈利勒不悅，越二年，令穆拉德復位.
一四五一年，穆拉德崩，穆罕默德嗣位素檀. 素好戰. 甫即位，伐東羅馬帝國，一四五三年，滅之，徙都君士坦丁堡，自號羅馬皇帝. 一四五九年，滅塞爾維亞. 一四六三年，滅波斯尼亞. 一四七五年，伺克里米亞汗明里一世巡喀法，獲之，遂臣於奧斯曼帝國. 一四七八年，平阿爾巴尼亞. 由是奧斯曼霸於巴爾干. 一四八〇年伐義大利諸邦，震怖外國. 國人遂稱之法齊赫，霸也. 攻戰之外，穆罕默德初制法典，以便治國.
穆罕默德霸而好和. 東羅馬既亡，居舊都時，素善君士坦丁堡牧首，比至踐祚，示不絕舊國，存舊俗. 有甚者，召貝利尼為東正教製壁畫，復命牧首譯東正教文獻為奧斯曼土耳其文. 既下波斯尼亞，誥曰：
「朕，法齊赫素檀，於此昭告天下：波斯尼亞方濟會士以此誥為朕所護. 凡我子民，皆從其志願，歸其寺社，不得因遷受戮，故我維奇爾、各等官吏以下，皆不得賊害之；不得辱及其人、其物、其寺，無論產於內外，不得毀之，更不得以刀兵加之. 朕以御劍，奉真主安拉之名、先知穆罕默德之名、並十二萬四千先知之名起誓，凡我子民，不得違逆. 」
一四八一年崩，葬法齊赫清真寺. 子巴耶塞特嗣.
一九八八年，國人營吊橋跨博斯普魯斯海峽，名之法齊赫素檀穆罕默德大橋，以思故王也.
李典
漢都亭愍侯李典字曼成，漢|後漢山陽巨野人也.
初平中，典從父乾引賓客數千隨曹操，從破黃巾于壽張，又從擊袁術，征徐州. 呂布之亂，操遣乾還乘氏，慰勞諸縣. 布別駕薛蘭、治中李封招乾，欲懼叛，乾不聽，遂殺乾. 操使乾子整將乾兵，與諸將擊蘭、封. 蘭、封破，從平兗州諸縣有功，稍遷青州刺史. 整卒，典徙潁陰令，為中郎將，將整軍，遷離狐太守.
時操與袁紹相拒官渡，典率宗族及部曲輸穀帛供軍. 紹破，以典為裨將軍，屯安民. 操擊紹子譚、尚於黎陽，使典與程昱等以船運軍糧. 會尚遣魏郡太守高蕃將兵屯河上，絕水道. 典北渡河，攻蕃，破之，水道得通.
劉表使劉備北侵，至葉，曹操遣典從夏侯惇拒之. 備一旦燒屯去，惇率諸軍追擊之，典曰：「賊無故退，疑必有伏. 南道狹窄，草木深，不可追也. 」惇不聽，與于禁追之，典留守. 惇等果入賊伏裏，戰不利，典往救，備望見救至，乃散退. 從圍鄴，鄴定，與樂進圍高幹于壺關，擊管承於長廣，皆破之. 遷破虜將軍，封都亭侯.
典宗族部曲三千余家，居乘氏，自請願徙詣魏郡. 曹操笑曰：「卿欲慕耿純邪？」典謝曰：「典駑怯功微，而爵寵過厚，誠宜舉宗陳力；加以征伐未息，宜實郊遂之內，以制四方，非慕純也. 」遂徙部曲宗族萬三千余口居鄴. 操嘉之，遷破虜將軍，與張遼、樂進屯合淝，孫權率眾圍之，遼欲奉教出戰. 進、典、遼皆素不睦，遼恐其不從，典慨然曰：「此國家大事，顧君計何如耳，吾可以私憾而忘公義乎！」乃率眾與遼破走權. 增邑百戶，並前三百戶.
年三十六薨，諡曰愍侯. 有子禎，因典之功封關内侯.
典好學問，貴儒雅，不與諸將爭功，又敬賢士大夫，恂恂若不及，軍中稱其長者，是為儒將.
典韋
典韋，漢陳留己吾人也.
後投曹操，屬操將夏侯惇，數斬首有功，拜司馬.
操討呂布於濮陽. 操夜襲布之別屯，比明破之. 未及還，會布救兵至. 布身自搏戰，自旦至日昳數十合，相持急. 操寡陷陣，韋先占，將應募者數十人，皆重衣兩鎧，棄盾，但持長矛撩戟. 時西面又急，韋進當之，賊弓弩亂髮，矢至如雨，韋不視，謂等人曰：「虜來十步，乃白之. 」等人曰：「十步矣. 」又曰：「五步乃白. 」等人懼，疾言：「虜至矣！」韋手持十餘戟，大呼起，無不應手而倒者. 會日暮，布退，操乃得引去.
拜韋都尉，引置左右，將親兵數百人，常繞大帳. 遷為校尉.
操征荊州，至宛，張繡迎降. 操甚悅，延繡及其將帥，置酒高會. 操行酒，韋持大斧立後，刃徑尺，操所至之前，韋輒舉斧目之. 竟酒，繡及其將帥莫敢仰視.
後十餘日，繡反，襲操營，操出戰不利，輕騎引去. 韋戰於門中，賊不得入. 兵遂散從他門併入. 時韋校尚有十餘人，皆殊死戰，無不一當十. 賊前後至稍多，韋以長戟左右擊之，一叉入，輒十餘矛摧. 左右死傷者略盡. 韋被數十創，短兵接戰，賊前搏之. 韋雙挾兩賊擊殺之，餘賊不敢前. 韋復前突賊，殺數人，創重發，瞋目大罵而死. 賊乃敢前，取其頭，傳觀之，覆軍就視其軀.
操退住舞陰，聞韋死，為流涕，募間取其喪，親自臨哭之. 遣歸葬襄邑，拜子滿為郎中. 車駕每過，常祠以中牢.
特徵
韋形貌魁梧，旅力過人，有志節任俠. 韋既壯武，其所將皆選率，每戰鬥，常先登陷陳. 韋性忠至謹重，常晝立侍終日，夜宿帳左右，稀歸私寢. 好酒食，飲啖兼人，每賜食於前，大飲長歠，左右相屬，數人益乃供，操壯之. 韋好持大雙戟與長刀等，軍中為之語曰：「帳下壯士有典君，提一雙戟八十斤. 」
依善
依善（泰文：อีสาน），居呵叻高原之上，泰國之東北境也. 地亢而瘠，蓋土鹹而沙質也. 風雨不調，洪旱交加，而人口滋長，百姓貧窮，泰王素重濟之. 磐山東西橫之，遂分南北.
北依善，湄公河環之，黎、松琴二水出磐山之陰，北注於湄公. 民俗近老撾. 南依善，湄公在其東境，齊、濛二水出磐山之陽，東合於四色菊，而注於湄公. 民多用高棉語，素異於內地. 依善人無論南北，皆食粘米. 好麻辣，菜以生食.
下分十九府，曰：安納乍倫、武里南、猜也蓬、加拉信、孔敬、黎、馬哈沙拉堪、穆達漢、那空拍儂、呵叻、農磨朗普、廊開、黎逸、色軍、四色菊、素林、烏汶、烏隆、益梭通.
中朱巴州
中朱巴州，索馬里南方一州也，東臨印度洋，有朱巴河橫貫其中. 幅員方九千八百三十六平方公里. 首府布阿萊.
下朱巴州
下朱巴州，索馬里至南之州也，西鄰肯尼亞，東臨印度洋. 首府基斯馬尤.
戴維斯 (港督)
戴维斯，倫敦人也，一七九五年生. 父塞繆爾，任東印度公司. 卒業於牛津大學赫特福德學院. 年十八，抵廣州，於東印度公司任文書. 其具語言與外交之才，又好中國文化，故譯中國之籍為英語，公司稱其「中國通」，甚器重. 年二十一，隨亞美士德赴北京見嘉慶. 年二十九，入皇家亞洲學會. 年三十七，任東印度公司廣州特別委員會主席.
年三十九，律勞卑抵華，任其駐華商務副總監. 律勞卑擅闖廣州，發律勞卑事件. 年四十，辭駐華商務副總監.
年四十九，任香港總督. 任內證香港警察立. 同年行保甲制. 年五十二，皇帝亞洲學會設香港分社. 同年令巡理司、華民政務司與殖民地隨軍牧師組教育委員會. 任內賦稅甚苛. 年五十三，辭總督.
年五十九，獲至尊巴斯勳章. 年八十一，獲民法學博士，有著書. 年九十五，卒於告羅士打郡，享年九十五.
新北捷運
新北捷運者，新北臺北二城捷運也.
是為臺北都會區之捷運系統. 夫建設之由，蓋為解臺北交通之壅塞，而促其榮華發展也.
它典
分類:新北市
拉廊府
拉廊府（泰文︰ระนอง）者，南泰國之府也，府治拉廊市. 鄰春蓬府、素叻府與攀牙府，西北接緬甸，西南濱安達曼海. 今有口十六萬餘，府尹為麥金·美莎坤（นาง กาญจนาภา กี่หมัน，Mekhin Methakhun）.
候
連綿豪雨，數月不絕. 故此地號泰國之「雨都」.
韓服
韓服，亦曰朝鮮服，朝鮮人衣冠也. 韓人傳統服承自大元胡服，尤以元之服爲重. 迄今八百年矣.
譙𡸫
譙，字榮始，漢末巴西西充國人也. 治《尚書》，兼通諸經及圖緯. 州郡辟請，皆不應，州就假師友從事. 有數子，幼子周，三國晉時學士，幼時喪.
秋葉原
秋葉原在日本，略云秋葉. 昔民多力農，請秋葉權現鎮座，遂得名. 西元一八九〇年，鐵道通此地，驛以秋葉原為名，遂揚其名. 一九〇七年，其日語音亦定. 東京都官廳嘗畫圖覈域，秋葉原地域，東抵昭和通，西臨昌平橋通，南望神田川，北至藏前橋通. 含千代田區之外神田之一、三、四丁目、神田地域之數町、臺東區之秋葉原. 昭和通之東，有神田數町：曰神田佐久間町、曰神田平河町、曰神田佐久間河岸、曰神田和泉町、曰神田松永町、曰神田練塀町、曰東神田三丁目，雖不在圖內，亦假「秋葉原東部地區聯合」「秋葉原東部町會聯合會」之名，與是地之事，若神田祭云者.
王必
王必，漢|漢末時人也，會割據，乃隨曹操. 時操領兗州，遣從事王必為使詣張楊，欲令假塗西至長安，楊不聽，後為董昭說之 ，故昭書予李傕、郭汜，而操又遺楊犬馬金帛，得至安邑致命天子.
秋葉原
通運
左近鐵道凡十轍：東日本鐵道之總武、山手、京濱東北、中央四轍；東京地下鐵二社之丸之內、新宿、千代田、銀座、日比谷五轍；首都圈新都市鐵道之築波駃線一轍. 車驛凡八：秋葉原、末廣町、神田、岩本町、淡路町、小川町、御茶之水、新御茶之水. 有公車三路，貫通左近. 亦設高速公車驛，車輿通行全國.
王必
傕、汜等以為“關東欲自立天子，今曹操雖有使命，非其至實” ，議留操使，拒絕其意. 鍾繇說傕、汜等曰：“方今英雄並起，各矯命專制，唯曹兗州乃心王室，而逆其忠款，非所以副將來之望也. ”傕、汜等用繇言，厚加答報，由是操使命遂得通.
後遷主簿，建安三年，操破擒呂布，欲用之，劉備勸曰：「君不見丁原、董卓之事乎？」必趨進曰：“布，勍虜也. 其眾近在外，不可寬也. ”操曰：“本欲相緩，主簿復不聽，如之何？”
秋葉原
引據
分類:東京都‎
王必
建安二十三年，時操在鄴，留必典兵督許中事. 漢臣金禕以劉備屬關羽盛勢北伐為叛，使太醫令吉丕與少府耿紀、司直韋晃等謀反，丕子邈等率雜人及家僮千餘人夜燒門攻必. 禕遣人爲內應，射必中肩. 必不知攻者爲誰，以素與禕善，走投禕，夜喚德禕，禕家不知是必，謂爲邈等，錯應曰：「王長史已死乎？卿曹事立矣！」帳下督扶必奔南城. 會天明，邈等眾潰，必與潁川典農中郎將嚴匡共討斬之. 後十餘日，必竟以創死.
"《獻帝春秋》：「收紀、晃等，將斬之，紀呼魏王名曰：『恨吾不自生意，竟爲羣兒所誤耳！』晃頓首搏頰，以至於死. 」 《山陽公載記》：「王聞王必死，盛怒，召漢百官詣鄴，令救火者左，不救火者右. 衆人以爲救火者必無罪，皆附左；王以爲「不救火者非助亂，救火乃實賊也」. 皆殺之. 」"
百濟
百濟，扶餘別種也. 始祖溫祚王，其父高句麗王朱蒙，以在東扶餘時所娶禮氏女子類利為太子. 溫祚與兄沸流，恐不相容，南行，沸流居彌鄒忽. 溫祚都河南慰禮城，國號百濟. 初以鳥干等十人從行，故號十濟. 後以百姓樂從，改百濟. 徙南漢山城，又徙南平壤城. 以扶餘為氏，系出扶餘，故云. 沸流以其都水土鹹濕，不能居，到慰禮，見宮室之盛，慚，憤，死.
其土初北至浿河，南限熊川，西窮大海，東極走壤. 及至唐初，西界越州，南倭，北高句麗，皆踰海乃至，其東，新羅也. 王居東、西二城，官有內臣佐平者宣納號令，內頭佐平主帑聚，內法佐平主禮，衛士佐平典衛兵，朝廷佐平主獄，兵官佐平掌外兵. 有六萬，方統十郡.
大姓有八︰沙氏，燕氏，劦氏，解氏，貞氏，國氏，木氏，苩氏. 其法︰反逆者誅，籍其家；殺人者，輸奴婢三贖罪；吏受賕及盜，三倍償，錮終身. 俗與高句麗同.
有三島，生黃漆，六月刺取瀋，色若金. 王服大袖紫袍，青錦褲，素皮帶，烏革履，烏羅冠飾以金蘤. 群臣絳衣，飾冠以銀蘤. 禁民衣絳紫. 有文籍，紀時月如華人.
唐初，欲併新羅，違高宗詔，無釋紛之心，結高句麗絕其朝貢之路，猶且淫酗耽樂，杜絕忠諫，終亡於唐.
自溫祚開基，歷三十王，移都者四. 溫祚都慰禮城，近肖古都漢城，文周都熊川，聖王都泗沘. 餘凡六百七十八年，唐以其地分置熊津、馬韓、東明、金漣、德安五都督府，命劉仁願留鎮泗泚城，故百濟王義慈，卒於唐. 帝贈尉衛卿，葬于陳叔寶墓側.
百濟世系
温祚王
多婁王
己婁王
蓋婁王
肖古王
仇首王
沙伴王
古尒王
責稽王
汾西王
比流王
契王
近肖古王
近仇首王
辰斯王
阿莘王
腆支王
久尒辛王
毗有王
蓋鹵王
文周王
三斤王
武寧王
聖王
惠王
法王
武王
義慈王
亡於唐
礦
礦者，有金之石也. 採礦後，可煉之取金. 礦常見於穴，但亦可見於地. 採礦之業謂採礦業也.
劉歆子駿
劉歆，字子駿，後改秀，字穎叔，漢宗室，出居長安，為漢高祖四弟劉交之後，劉德之孫，劉向之子.
傳
約生於漢甘露四年. 歆為漢宗室，其父向為名士，博通經史，亦善天文也. 歆嘗受家學，非常之才漸顯之. 少時，其已通《詩》、《書》. 成帝聞其少而博學，特召見之，使之為黃門郎.
河平中，受詔與父向領校祕書，講六藝傳記，諸子、詩賦、數術、方技，無所不究. 建平元年​​，其父卒，哀帝以歆為中壘校尉，領校書事，以成其父之未竟之業也.
成帝崩，哀帝立，漢政乃為王莽所掌也. 歆嘗與莽同為黃門郎，二人相愛之. 莽乃舉歆為侍中太中大夫，其後稍遷騎都尉奉車光祿大夫，為顯者也. 後與時人相左，請出. 會哀帝崩，莽乃以歆為右曹太中大夫，旋复擢羲和、京兆尹，並封紅休侯.
歆怨莽殺其三子，欲廢莽. 新莽地皇四年，其謀誅莽，終事泄，自盡之.
五世祖
劉交：漢高祖之異母弟
高祖
劉富
曾祖
劉辟強：長於學問，而不肯仕
祖
劉德
父
劉向
引據
徐興無·《劉向評傳》附《劉歆評傳》
分類:漢列傳
砵甸乍
砵甸乍，又作璞鼎查，波廷傑山人也，一七八九年生. 父埃爾德雷德·柯溫·砵甸乍，嘗於一七九九年組自願軍團. 讀貝爾法斯特皇家學院，後輟. 年十五赴印度，於信德參軍，年十七，入東印度公司. 年二十，與英國馬拉塔帝國役，戰後，易回服，赴印度波斯探險. 年二十七，撰《俾路支與信德遊記》. 年三十一，任信德行政長官，後任海拉巴德行政長官. 年五十一，封男爵.
年五十一，清英鴉片之役，琦善義律草《穿鼻草約》，巴麥尊稱清予英之港島鳥不生蛋之地，難以建房，故斥義律辦事不力，撤之，砵甸乍任其職. 砵甸乍任香港行政官、駐華商務總監及英方全權代表. 年五十二，抵華，克廈門、定海、鎮海、寧波，道光遣奕經擊之，大敗. 後犯長江，克吳淞、寶山、上海. 次年佔鎮江，兵臨南京.
同年十月二十七 日，發告示：「香港乃不抽稅之埠，准各國貿易，並尊華人之俗. 」年五十四，頒《英皇制誥》. 任內，依《英皇制誥》立行政局、定例局、最高法院，委三官守議員入定例局. 任內少行會議. 年五十五，御職，返英.
年五十八，任開普殖民地總督. 年五十九，任馬德拉斯總督. 後居馬爾他. 年六十六，回國前逝，享年六十六. 其退休後好酒.
淡海輕軌
淡海輕軌，新北捷運之路線也. 凡三十軴矣. 二支脈，曰綠山、曰三芝、曰三芝、曰藍海、曰八里.
軴
分類:淡海輕軌 分類:新北捷運
拓跋余
拓跋余，北魏太武帝第六子也. 北魏皇帝.
初封南安王，太武暴崩，中常侍宗愛矯皇太后令，迎余立之. 余自以非次而立，厚賞群下. 旬月之間，帑藏空罄. 余疑宗愛，將謀愛，奪其權. 愛怒，因余祭廟夜殺之. 文成帝葬以王禮. 謚隱.
春蓬府
春蓬府（泰文︰ชุมพร）者，南泰國之府也，府治春蓬市. 鄰拉廊府、素叻府與班武里府，西接緬甸，東濱泰國灣. 今有口四十六萬餘，府尹為披遙·安南達蓬（นาย พินัย อนันตพงศ์，Piyai Anantapong）.
波爾布特
縮圖|波爾布特像波爾布特者，高棉共產政者也. 一九二五年生，本名沙洛特紹. 雖有華人血脈，然無漢名，不曉中文. 嘗負篋法國，習馬列斯毛之道. 一九七五年立赤柬，治國期間二百萬民死. 一九七八年安南黎氏伐柬，國亡. 一九九八年卒，年七十二.
分類:法屬印度支那列傳
池鹽
凡池鹽，宇內有二：一出寧夏，供食邊鎮；一出山西解池，供晉豫諸郡縣. 解池界安邑、猗氏、臨晉之間，其池外有城堞，周遭禁禦. 池水深聚處，其色綠沉. 土人種鹽者，池傍耕地為畦隴，引清水入所耕畦中，忌濁水，參入即淤澱鹽脈.
岩鹽
岩鹽者，岩中所產之鹽也. 凡西省階、鳳等州邑，海、井交窮，其岩穴自生鹽，色如紅土，恣人刮取，不假煎練.
此男即誤
《此男即誤》，扶桑電視劇，朝日放送作.
據
分類:令和電視劇 分類:平成漫畫
燕
燕，周諸侯也. 姬姓伯爵，出自周同姓功臣，曰君奭，佐文武定天下有大功，為周太保食邑於召，謂之召康公，相成王主自陝以西，諸侯封其子為北燕伯，其地幽州薊縣是也，召公九世至燕惠侯六世孫，穆侯之七年魯隱即位，獻公十二年西狩獲麟，後六世易王立傳王號者六世，至燕王喜坐太子丹事為秦所破滅. 享國八百餘年，凡三十六主.
燕君諡
召公奭諡康公.
康公九世孫諡惠侯.
釐侯子諡頃侯.
頃侯子諡哀侯.
哀侯子鄭侯. 《索隱》曰：「諡法無鄭，鄭是名也. 」
鄭侯子諡繆侯.
高適
高適，字達夫，滄州渤海人. 少落魄，不治生事. 客梁、宋間，宋州刺史張九臯奇之，舉有道科中第，調封丘尉，不得志，去. 客河西，河西節度使哥舒翰表為左驍衛兵曹參軍，掌書記. 祿山亂，召翰討賊，即拜適左拾遺，轉監察御史，佐翰守潼關. 翰敗，帝問群臣策安出，適請竭禁藏募死士抗賊，未為晚，不省. 天子西幸，適走間道及帝於河池，因言：「翰忠義有素，而病奪其明，乃至荒踣. 監軍諸將不恤軍務，以倡優蒲飗相娛樂，渾、隴武士飯糲米日不厭，而責死戰，其敗固宜. 又魯炅、何履光、趙國珍屯南陽，而一二中人監軍更用事，是能取勝哉？臣數為楊國忠言之，不肯聽. 故陛下有今日行，未足深恥. 」帝頷之. 俄遷侍御史，擢諫議大夫，負氣敢言，權近側目. 帝以諸王分鎮，適盛言不可，俄而永王叛. 肅宗雅聞之，召與計事，因判言王且敗，不足憂. 帝奇之，除揚州大都督府長史、淮南節度使. 詔與江東韋陟、淮西來瑱率師會安陸，方濟師而王敗. 李輔國惡其才，數短毀之，下除太子少詹事.
燕
燕君諡
繆侯子諡宣侯.
高適
未幾蜀亂，出為蜀、彭二州刺史. 始，上皇東還，分劍南為兩節度，百姓弊於調度，而西山三城列戍. 適上疏曰：「劍南雖名東、西川，其實一道. 自邛關、黎、雅以抵南蠻，由茂而西，經羌中、平戎等城，界吐蕃. 瀕邊諸城，皆仰給劍南. 異時以全蜀之饒，而山南佐之，猶不能舉，今裂梓、遂等八州專為一節度，歲月之計，西川不得參也. 嘉陵比困夷獠，日雖小定，而痍痏未平，耕紡亡業，衣食貿易皆資成都，是不可得役亦明矣. 可稅賦者，獨成都、彭、蜀、漢四州而已，以四州耗殘當十州之役，其弊可見. 而言利者，枘鑿萬端，窮朝抵夕，千案百牘，皆取之民，官吏懼譴，責及鄰保，威以罰抶，而逋逃益滋. 又關中比饑，士人流入蜀者道路相系，地入有訖，而科斂無涯，為蜀計者，不亦難哉！又平戎以西數城，皆窮山之顛，蹊隧險絕，運糧束馬之路，坐甲無人之鄉. 為戎狄言，不足利戎狄；為國家言，不足廣土宇. 柰何以彈丸地而困全蜀太平之人哉？若謂已戍之城不可廢，已屯之兵不可收，願罷東川，以一劍南並力從事. 不爾，非陛下洗蕩關東清逆亂之意也. 蜀人又擾，則貽朝廷憂. 」帝不納.
燕
燕君諡
宣侯子諡桓侯.
高適
梓屯將段子璋反，適從崔光遠討斬之. 而光遠兵不戢，遂大略，天子怒，罷光遠，以適代為西川節度使. 廣德元年，吐蕃取隴右，適率兵出南鄙，欲牽制其力，既無功，遂亡松、維二州及雲山城. 召還，為刑部侍郎、左散騎常侍，封渤海縣侯. 永泰元年卒，贈禮部尚書，謚曰忠.
燕
燕君諡
桓侯子諡莊公.
莊公子諡襄公.
襄公子諡桓公.
桓公子諡宣公.
宣公子諡昭公.
武公子諡文公.
文公子諡懿公.
惠公子諡悼公.
悼公子諡共公.
共公子諡平公.
平公子款諡簡公.
簡公子諡獻公.
獻公子諡孝公.
孝公子載諡成公.
成公子諡閔公.
閔公子諡釐公. （《年表》作釐侯莊，徐廣曰無莊字）.
釐侯子諡桓公.
桓公子諡文公.
文公子僭稱王諡易王.
易王子噲無諡.
噲子平諡昭王.
昭王子諡惠王.
惠王子諡武成王.
武成王子諡孝王.
孝王子喜，為太子丹事，滅於秦，無諡.
據
分類:燕王世家
孫傳庭
孫傳庭，字百雅，明將軍也. 代州振武衛人. 自父以上，四世舉於鄉. 傳庭儀表頎碩，沈毅多籌略. 萬歷四十七年成進士，授永城知縣，以才調商丘. 天啟初，擢吏部驗封主事，屢遷稽勛郎中，請告歸. 家居久不出.
崇禎八年秋，始遷驗封郎中，超遷順天府丞. 陜西巡撫甘學闊不能討賊，秦之士大夫嘩於朝，乃推邊才用傳庭，以九年三月受代. 傳庭蒞秦，嚴征發期會，一從軍興法. 秦人愛之不如總督洪承疇，然其才自足辦賊. 賊首整齊王據商、雒，諸將不敢攻，檄副將羅尚文擊斬之.
當是時，賊亂關中，有名字者以十數，高迎祥最強，拓養坤黨最眾，所謂闖王、蠍子塊者也. 傳庭設方略，親擊迎祥於盩厔之黑水峪，擒之，及其偽領哨黃龍、總管劉哲，獻俘闕下. 錄功，增秩一等. 而賊黨自是乃共推李自成為闖王矣. 明年，養坤及其黨張耀文來降. 已而養坤叛去，諭其下追斬之. 擊賊惠登相於涇陽、三原，登相西走. 河南賊馬進忠、劉國能等十七部入渭南，追之出關，復合河南兵夾擊之，先後斬首千余級. 進忠等復擾商、雒、藍田，叛卒與之合，將犯西安. 遣左光先、曹變蛟追走之渭南，降其渠一條龍，招還脅從. 募健兒擊余賊，斬聖世王、瓦背、一翅飛，降鎮天王、上山虎，又殲白捍賊渠魁數人. 關南稍靖. 遣副將盛略等敗賊大天王於寶雞，賊走入山谷，傳庭追之鳳翔. 他賊出棧道，謀越關犯河南，還軍擊，賊走伏斜谷，復大敗之，降其余眾. 西安四衛，舊有屯軍二萬四千，田二萬余頃，其後田歸豪右，軍盡虛籍. 傳庭厘得軍萬一千有奇，歲收屯課銀十四萬五千余兩，米麥萬三千五百余石. 帝大喜，增秩，賚銀幣.
會楊嗣昌入為本兵，條上方略. 洪承疇以秦督兼剿務，而用廣撫熊文燦為總理. 分四正六隅，馬三步七，計兵十二萬，加派至二百八十萬，期百日平賊. 傳庭移書爭之，曰：「無益，且非特此也. 部卒屢經潰蹶，民力竭矣，恐不堪命. 必欲行之，賊不必盡，而害中於國家. 」累數千言，嗣昌大忤. 部議，秦撫當一正面，募土著萬人，給餉銀二十三萬，以商、雒等處為汛守. 傳庭知其不可用也，乃核帑藏，蠲贖鍰，得銀四萬八千，市馬募兵，自辦滅賊具，不用部議. 會諸撫報募兵及額，傳庭疏獨不至. 嗣昌言軍法不行於秦，自請白衣領職，以激帝怒. 傳庭奏曰：「使臣如他撫，籍郡縣民兵上之，遂謂及額，則臣先所報屯兵已及額矣. 況更有募練馬步軍，數且逾萬，何嘗不遵部議. 至百日之期，商、雒之汛守，臣皆不敢委. 然使賊入商、雒，而臣不能禦，則治臣罪. 若臣扼商、雒，而逾期不能滅賊，誤剿事者必非臣. 」嗣昌無以難，然銜之彌甚. 傳庭兩奉詔進秩，當加部銜，嗣昌抑弗奏. 十一年春，賊破漢陰、石泉，則坐傳庭失援，削其所加秩.
傳庭出扼商、雒. 大天王等犯慶陽、寶雞，還軍戰合水，破走之，獲其二子，追擊之延安. 過天星、混天星等從徽、秦趨鳳翔，逼澄城. 傳庭分兵五道擊之楊家嶺、黃龍山，大破之，斬首二千余級. 大天王知二子不殺，遂降. 賊引而北，犯延安. 傳庭策鄜州西、合水東三四百里，荒山邃谷，賊入當自斃，乃率標兵中部遏其東，檄變蛟、慶陽拒其西，伏兵三水、淳化間. 賊饑，出掠食，則大張旗幟，鳴鼓角以邀之，一日夜馳二百五十里. 賊大驚，西奔，至職田莊，遇伏而敗；復走寶雞，取棧道，再中伏大敗；折而走隴州關山道，又為伏兵所挫. 三敗，賊死者無算，過天星、混天星並降. 又逐賊邠、寧間，陷陣，獲其渠. 河南賊馬進忠、馬光玉驅宛、洛之眾，箕張而西. 傳庭擊之，賊還走. 又設伏於潼關原，變蛟逐賊入伏. 而闖王李自成者，為洪承疇所逐，盡亡其卒，以十八騎潰圍遁. 關中群盜悉平，是為崇禎之十一年春也. 捷聞，大喜，先敘澄城之捷，命加傳庭部銜. 嗣昌仍格不奏.
當是時，總理熊文燦主撫. 湖廣賊張獻忠已降，惟河南賊如故. 羅汝才、馬進忠、賀一龍、左金王等十三部西窺潼關，聯營數十里. 傳庭計曰：「天下大寇盡在此矣. 我出擊其西，總理擊其東，賊不降則滅. 此賊平，天下無賊矣. 獻忠即狙伏，無能為也. 」乃遂引兵東，大敗賊閿鄉、靈寶山間，貫其營而東，復自東以西. 賊窘甚，以文燦招降手諭上，言旦夕且降. 傳庭曰：「爾曹日就熊公言撫，而日攻堡屠寨不已，是偽也. 降即解甲來，有說即非真降，吾明日進兵矣. 」明日擐甲而出，得文燦檄於途中曰：「毋妒吾撫功. 」又進，得本兵嗣昌手書，亦雲. 傳庭怏怏撤兵還. 然賊迄不就撫，移瞰商、雒. 文燦悔，期傳庭夾擊. 屬吏王文清等三戰三敗之，賊奔內鄉、淅川而去. 傳庭既屢建大功，其將校數奉旨優敘，嗣昌務抑之不為奏. 傳庭懇請上其籍於部，嗣昌曰：「需之. 」
十月，京師戒嚴，召傳庭及承疇入衛，擢兵部右侍郎兼右僉都御史，代總督盧象升督諸鎮援軍，賜劍. 當是時，傳庭提兵抵近郊，與嗣昌不協，又與中官高起潛忤，降旨切責，不得朝京師. 承疇至，郊勞，且命陛見，傳庭不能無觖望. 無何，嗣昌用承疇以為薊督，欲盡留秦兵之入援者守薊、遼. 傳庭曰：「秦軍不可留也. 留則賊勢張，無益於邊，是代賊撤兵也. 秦軍妻子俱在秦，兵日殺賊以為利，久留於邊，非嘩則逃，不復為吾用，必為賊用，是驅民使從賊也. 安危之機，不可不察也. 」嗣昌不聽. 傳庭爭之不能得，不勝郁郁，耳遂聾.
傳庭初受命，疏言：「年來疆事決裂，由計畫差謬. 事竣，當面請決大計. 」明年，帝移傳庭總督保定、山東、河南軍務. 既解嚴，疏請陛見. 嗣昌大驚，謂傳庭將傾之，斥來役賫疏還之傳庭. 傳庭慍，引疾乞休. 嗣昌又劾其托疾，非真聾，帝遂發怒，斥為民，下巡撫楊一俊核真偽，一俊奏言：「真聾，非托疾. 」並下一俊獄. 傳庭長系待決，舉朝知其冤，莫為言. 在獄三年，文燦、嗣昌相繼敗. 而是時，闖王李自成者，已攻破河南矣，犯開封，執宗龍，殺唐王，兵散而賊益橫. 帝思傳庭言，朝士薦者益眾.
十五年正月，起傳庭兵部右侍郎，親御文華殿問剿賊安民之策，傳庭侃侃言. 帝嗟嘆久之，燕勞賞賚甚渥，命將禁旅援開封. 開封圍已解，賊殺陜督汪喬年，帝即命傳庭往代. 大集諸將於關中，縛援剿總兵賀人龍，坐之麾下，數而斬之. 謂其開縣噪歸，猛帥以孤軍失利而獻、曹出柙也；又謂其遇敵先潰，新蔡、襄城連喪二督也. 諸將莫不灑然動色者.
傳庭既已誅殺人龍，威詟三邊，日夜治軍為平賊計，而賊遂已再圍開封. 詔御史蘇京監延、寧、甘、固軍，趣傳庭出關. 傳庭上言：「兵新募，不堪用. 」帝不聽. 傳庭不得已出師，以九月抵潼關. 大雨連旬，自成決馬家口河灌開封. 開封已陷，傳庭趨南陽，自成西行逆秦師. 傳庭設三覆以待賊：牛成虎將前軍，左勷將左，鄭嘉棟將右，高傑將中軍. 成虎陽北以誘賊，賊奔入伏中，成虎還兵而鬥，高傑、董學禮突起翼之，左勷、鄭嘉棟左右橫擊之. 賊潰東走，斬首千余. 追三十里，及之郟縣之冢頭，賊棄甲仗軍資於道，秦兵趨利. 賊覘我軍囂，反兵乘之，左勷、蕭慎鼎之師潰，諸軍皆潰. 副將孫枝秀躍馬以追賊，擊殺數十騎，賊兵圍之，馳突不得出，馬蹶被執，植立不撓. 以刃臨之，瞠目不答. 一人曰：「此孫副將也. 」遂殺之. 參將黑尚仁亦被執不屈而見殺，覆軍數千，材官小將之歿者，張渼奎、李棲鳳、任光裕、戴友仁以下七十有八人. 賊倍獲其所喪馬. 傳庭走鞏，由孟入關，執斬慎鼎；罰勷馬以二千，以勷父光先故，貸勷. 是役也，天大雨，糧不至，士卒采青柿以食，凍且餒，故大敗. 豫人所謂「柿園之役」也.
傳庭既已敗歸陜西，計守潼關，扼京師上遊. 且我軍新集，不利速戰，乃益募勇士，開屯田，繕器，積粟，三家出壯丁一. 火車載火炮甲仗者三萬輛，戰則驅之拒馬，止則環以自衛. 督工苛急，夜以繼日，秦民不能堪. 而關中頻歲饑，駐大軍餉乏，士大夫厭苦傳庭所為，用法嚴，不樂其在秦. 相與嘩於朝曰：「秦督玩寇矣. 」又相與危語恫脅之曰：「秦督不出關，收者至矣. 」明年五月，命兼督河南、四川軍務，尋進兵部尚書，改稱督師，加督山西、湖廣、貴州及江南、北軍務，賜劍. 趣戰益急. 傳庭頓足嘆曰：「奈何乎！吾固知往而不返也. 然大丈夫豈能再對獄吏乎！」頃之，不得已遂再議出師. 總兵牛成虎將前鋒，高傑將中軍，王定、官撫民將延、寧兵為後勁，白廣恩統火車營，檄左良玉赴汝寧夾擊. 當是時，自成已據有河南、湖北十余郡，自號新順王，設官置戍，營襄陽而居之. 將由內、淅窺商、雒，盡發荊、襄兵會於氾水、滎澤，伐竹結筏，人佩三葫蘆，將謀渡河. 傳庭分兵防禦. 八月十日，傳庭出師潼關，次於閿鄉. 二十一日，師次陜州，檄河南諸軍渡河進剿. 九月八日，師次汝州，偽都尉四天王李養純降. 養純言賊虛實：諸賊老營在唐縣，偽將吏屯寶豐，自成精銳盡聚於襄城. 遂破賊寶豐，斬偽州牧陳可新等. 遂搗唐縣，破之，殺家口殆盡，賊滿營哭. 轉戰至郟縣，遂擒偽果毅將軍謝君友，斫賊坐纛，尾自成幾獲. 賊奔襄城，大軍遂進逼襄城. 賊懼謀降，自成曰：「無畏！我殺王焚陵，罪大矣，姑決一死戰. 不勝，則殺我而降未晚也. 」而大軍時皆露宿與賊持，久雨道濘，糧車不能前. 士饑，攻郟破之，獲馬騾啖之立盡. 雨七日夜不止，後軍嘩於汝州. 賊大至，流言四起. 不得已還軍迎糧，留陳永福為後拒. 前軍既移，後軍亂，永福斬之不能止. 賊追及之南陽，官軍還戰. 賊陣五重，饑民處外，次步卒，次馬軍，又次驍騎，老營家口處內. 戰破其三重. 賊驍騎殊死鬥，我師陣稍動，廣恩軍將火車者呼曰：「師敗矣！」脫挽輅而奔，車傾塞道，馬掛於衡不得前，賊之鐵騎淩而騰之，步賊手白棓遮擊，中者首兜鍪俱碎. 自成空壁躡我，一日夜，官兵狂奔四百里，至於孟津，死者四萬余，失亡兵器輜重數十萬. 傳庭單騎渡垣曲，由閿鄉濟. 賊獲督師坐纛，乘勝破潼關，大敗官軍. 傳庭與監軍副使喬遷高躍馬大呼而歿於陣，廣恩降賊. 傳庭屍竟不可得. 傳庭死，關以內無堅城矣.
洛坤府
洛坤府（泰文︰นครศรีธรรมราช）者，南泰國至大之府也，府治洛坤市. 鄰甲米府、素叻府、宋卡府、博他侖府與董里府. 今有口一百五十餘萬，府尹為韋強·彤松（นาย วิชม ทองสงค์，Wichom Thongsong）.
名
其名出於梵文，意乃「聖王之城」（「Nagara Sri Dhammaraja」）.
姜原
姜原，亦作姜嫄，乃有邰氏之女，高辛氏正妃，生周祖后稷. 出野，見神足跡，履之，遂娠，而生后稷. 以為不祥，棄之隘巷，而牛馬不踐；徙之山林，則林人皆遷；置之渠冰，而飛鳥覆翼. 姜原神之，遂收而養.
惟貨教
惟貨教者，蓋意理而云資制模法之羣道也. 其所述者，泉幣商貨之倫理，而其表徵，實工力之買賣及異化也.
維模法而為殖產者之互繫，因無異價值故，異形、異工、異數之工力之價值而為審量，然其於殖產者、民羣之表徵何邪？於殖產者，馬克思有言： 此實外於殖產者之物，其相屬之羣道也. 而梓人裁縫之羣道，何邪？究其可見，蓋以比率而流貤之衣與木器之道也. 此非两物之中有形勞動之道也. 然馬氏復言，物道之商貨互繫非烏有者也. 《資本論》云： 夫綴繫諸勞動之道，非一身勞動之徑道也. 實綴繫人之物道與物之羣道也. 夫惟貨教，蓋佯羣道之術也. 因市場之故，羣道顯以商貨而存，民羣之力顯為商貨之力，而若他者，況剝削之道，悉為其匿. 若今人論利潤之源，常言之源於貲本，而非盈餘. 惟物教者，原人所奉之教也. 蓋而馬氏以惟物教言之，蓋以譏誚今世資質模法之詐偽理性、科學之義，以為資制意理之核心者，原人亦奉之，未有演也. 《資本論》云： 夫欲尋一詞而喻之，吾輩須潛入教門之幻境. 於其之中，頭腦所產皆賦予生命、自動且同人互動，然獨立存在之物也. 於商貨之幻境，勞動所產亦皆此理. 故我謂之「惟物教」之一類. 若勞動所產而為商貨者，「惟貨教」悉皆存之. 故「惟物教」同商貨不得由之而分.
馬爾庫塞
縮圖|馬爾庫塞 赫伯特·馬爾庫塞，德國柏林人也，移籍美國. 以哲學、群學、政治哲學名. 戊申赤五月，與者並稱馬爾庫塞及馬克思、毛澤東為「3M」.
馬爾庫塞以今世工業民羣，受天演最深，其所予之自繇日益，而其控制亦日劇也. 於其之中，物質獨盈，心理之義理，乃所闕者. 其所產，蓋「技術理性」，人處其中，自繇喪失，生「幸福意識」，以為猶生即有理也以為失詰疑之才，不復求新事之單亘人也.
馬爾庫塞之事業，不懈於馬學之印證重構也. 觀其所作，維革命前局之注目，社會主義巨數之德能，空想主義之捍衛也. 而其所為，蓋自我之解放、去中心化之運動耳.
其於馬學之要功，曰稽合馬學同海德格爾之形象學 ，曰复觀黑格爾之理論及其政才 ，曰稽合馬學、弗洛伊德以究民羣倫理 ，曰檢點分析國家社會主義與工業資本主義 ，曰美學新法也.
傳
一八九八年，馬爾庫塞生於柏林猶太人之家.
一九一六年，應徵從戎.
一九一九年，入社會民主黨，舉事於柏林. 維其黨違委員會運動之緣由，出之.
一九二二年，榮幸弗萊堡大學哲學進士，曾寄學於海德格爾、胡塞爾門下.
一九三三年，捨納粹德國，蓋其重哲學同政治之係屬，遂入社會研究所.
於世界大戰，服役於美國戰爭信息辦公室，從敵納粹主義之活動.
一九五一年，卒業.
越明年，於哥倫比亞大學、哈佛大學、布蘭代斯大學任論師.
一九六四年，任加州大學聖地牙哥教習.
許汜
許汜，襄陽人，漢末名士也，少師從楊慮，初為曹操從事中郎，後與陳宮等叛迎呂布. 興平二年布敗奔劉備，駐小沛，又布襲下邳，自任徐州刺史. 建安三年，呂布為操圍下邳，汜同王楷告急於袁術. 及布敗死，仕荊州牧劉表.
馬爾庫塞
傳
明年，任柏林自由大學教習.
一九七九年，卒於德國施塔恩貝格，年八十一.
許汜
一日，汜與劉備並在劉表坐，表與備共論天下人，汜曰：「陳元龍湖海之士，豪氣不除. 」備謂表曰：「許君論是非？」表曰：「欲言非，此君為善士，不宜虛言；欲言是，元龍名重天下. 」備問汜：「君言豪，寧有事邪？」汜曰：「昔遭亂過下邳，見元龍. 元龍無客主之意，久不相與語，自上大床臥，使客臥下床. 」備曰：「君有國士之名，今天下大亂，帝主失所，望君憂國忘家，有救世之意，而君求田問舍，言無可採，是元龍所諱也，何緣當與君語？如小人，欲臥百尺樓上，臥君於地，何但上下床之間邪？」表大笑.
馬爾庫塞
據
分類:德意志帝國列傳
許汜
據
分類:漢列傳
劉歆 (後漢)
劉歆，漢|後漢劉植從兄. 王郎起，植與弟喜、從兄歆率宗族賓客，數千人據昌城. 聞世祖從薊還，乃開門迎之，世祖以植為驍騎將軍，以喜、歆為偏將軍，皆為列侯. 以植、喜先後薨，復以歆為驍騎將軍，封浮陽侯. 喜、歆從征，皆傳國於後.
引據
《後漢書·卷二十一·任李萬邳劉耿列傳第十一》
分類:漢列傳
錕斤拷
锟斤拷者，電腦亂碼也. 萬國碼含蘊甚廣，他口難及，故轉譯事中，常有疏漏. 若一擴展字符僅萬國碼所載，傳以八位信使碼而譯以漢字內碼擴展規範，即現佔位符，若「锟斤拷锟酵」者也.
漢字亂碼一類，亦有「烫烫烫」「屯屯屯」者云，因字意、字型可強釋為電腦過熱、發煙，程序員每引為笑談.
分類:電腦
泰國環球小姐
泰王國環球小姐競賽（泰文曰：มิสไทยแลนด์ยูนิเวิร์ส，英文曰：Miss Thailand Universe，簡稱：泰國環姐），泰王國選美盛事也. 始於公元二千年，曼谷七號台主其事，異乎泰國小姐競賽耳（注：其九號台為之）.
每年一度，萬民爭睹，泰半參賽佳麗具歐亞血統，故通外邦言者眾. 今泰國環姐為花倫·育第棠女士 （ฟ้ารุ่ง ยุติธรรม），舍於挪威王國.
其得主乃入世界環球小姐半決賽，為泰王國之表率也. 另頒花後若干，曰環保、曰洲際、曰亞太、曰國際、曰旅游小姐.
井鹽
井鹽者，井中所產之鹽也. 凡滇、蜀兩省遠離海濱，舟車艱通，形勢高上，其鹹脈即韞藏地中. 凡蜀中石山去河不遠者，多可造井取鹽. 鹽井周圓不過數寸，其上口一小盂覆之有餘，深必十丈以外乃得鹵性. 故造井功費甚難.
其器冶鐵錐，如碓嘴形，其尖使極剛利，向石山舂鑿成孔. 其身破竹纏繩，夾懸此錐. 每舂深入數尺，則又以竹接其身，使引而長. 初入丈許，或以足踏碓梢，如舂米形. 太深則用手捧持頓下. 所舂石成碎粉，隨以長竹接引，懸鐵盞挖之而上. 大抵深者半載，淺者月餘，乃得一井成就. 蓋井中空闊，則鹵氣遊散，不克結鹽故也.
井及泉後，擇美竹長丈者，鑿淨其中節，留底不去，其喉下安消息，吸水入筒，用長緪系竹沉下，其中水滿. 井上懸桔槔、轆轤諸具. 制盤駕牛，牛拽盤轉，轆轤絞緪，汲水而上. 入於釜中煎煉（只用中釜，不用牢盆），順刻結鹽，色成至白.
西川有火井，事奇甚. 其井居然冷水，絕無火氣. 但以長竹剖開去節，合縫漆布，一頭插入井底，其上曲接，以口緊對釜臍，注鹵水釜中，只見火意烘烘，水即滾沸. 啟竹而視之，絕無半點焦炎意. 未見火形而用火神，此世間大奇事也！凡川、滇鹽井，逃課掩蓋至易，不可窮詰.
[[category:鹽]]
馮熙
馮熙者，其人有二.
手
手，所以握物、持物也，靈長目有之. 手在臂末，有指與掌.
人獸無殘疾者有手二，上有五指，曰拇指、食指、中指、無名指、小指.
人常用之手，謂其利手.
分類:胴體
海鹽
海鹽者，海中產之鹽也. 凡海水自具鹹質. 海濱地高者名潮墩，下者名草蕩，地皆產鹽. 同一海鹵傳神，而取法則異. 一法：高堰地，潮波不沒者，地可種鹽. 種戶各有區畫經界，不相侵越. 度詰朝無雨，則今日廣布稻麥稿灰及蘆茅灰寸許於地上，壓使平勻. 明晨露氣沖騰，則其下鹽茅勃發. 日中晴霽，灰、鹽一併掃起淋煎. 一法：潮波淺被地，不用灰壓，候潮一過，明日天睛，半日曬出鹽霜，疾趨掃起煎練. 一法：逼海潮深地，先堀深坑，橫架竹木，上鋪席葦，又鋪沙於葦席之上. 俟潮滅頂沖過，鹵氣由沙滲下坑中，撤去沙、葦，以燈燭之，鹵氣沖燈即滅，取鹵水煎練. 總之，功在睛霽. 若淫雨連旬，則謂之鹽荒. 又淮場地面，有日曬自然生霜如馬牙者，謂之大曬鹽不由煎煉，掃起即食. 海水順風漂來斷草，勾取煎煉，名蓬鹽.
凡煎鹽鍋，古謂之牢盆，亦有兩種制度. 其盆周闊數丈，徑亦丈許，用鐵者，以鐵打成葉片，鐵釘拴合，其底平如盂，其四周高尺二寸，其合縫處一經鹵汁結塞，永無隙漏. 其下列灶燃薪，多者十二、三眼，少者七、八眼，共煎此盤. 南海有編竹為者，將竹編成闊丈深尺，糊以蜃灰，附以釜背. 火燃釜底，滾沸延及成鹽. 亦名鹽盆，然不若鐵葉鑲成之便也. 凡煎鹵未即凝結，將皂角椎碎，和粟米糠二味，鹵沸之時，投入其中攪和，鹽即頃刻結成. 蓋皂角結鹽，猶石膏之結腐也.
凡鹽，淮揚場者，質重而黑，其他質輕而白. 以量較之，淮場者一升重十兩，則廣、浙. 長蘆者只重六、七兩. 凡蓬草鹽，不可常期，或數年一至，或一月數至. 凡鹽，見水即化，見風即鹵，見火愈堅. 凡收藏不必用倉廩. 鹽性畏風不畏濕. 地下疊稿三寸，任從卑濕無傷. 周遭以土磚泥隙，上蓋茅草尺許，百年如故也.
西虢
西虢，周諸侯也，始虢仲，為文王弟. 其國在雍地，今陜西省寶雞縣地也. 周莊王十年，為晉所滅，立國凡四百余年.
世系
失考 失考
箜篌
箜篌，乃鄭衛之音，權輿也. 以其亡國之音，故號空國之侯，亦曰坎侯. 古樂府有公無渡河之曲，昔有白首翁溺於河，歌以哀之. 女麗玉善箜篌，撰此曲，以寄哀情.
《王圻·三才圖會》云︰「師涓所作，靡靡之樂也，蓋空國之侯所好. 」應劭曰︰「漢武帝令侯調，始造此器. 」《史記‧封禪書》︰「漢武禱祠太乙、后土，始用樂，作箜篌. 」《通典》云︰「其形似瑟而小，用撥彈之，非今器也. 」又有云：「豎箜篌漢靈帝好之體曲，而長二十三，絃豎抱於懷中，兩手齊奏之，俗謂之劈正今物也. 」
前三八七年
前三八七年，繼前三八八年，下前三八六年.
合中國周安王十五年，日本皇紀二六三年、孝昭天皇八十九年，歲次甲午.
素叻府
素叻府（泰文︰สุราษฎร์ธานี）者，全稱素叻他尼府，南泰國之府也，府治素叻市. 鄰甲米府、攀牙府、拉廊府、春蓬府與洛坤府，東北濱泰國灣. 今有口近百萬，府尹為尼瓦·莎屈驕（นาย นิวัตน์ สวัสดิ์แก้ว，Niwat Sawatkaeo）.
交通
亞洲二號公路貫南北，東南亞之要道也. 樞紐站舍於烹坪（พุนพิน，Phunphin），西素叻市僅二十公里.
銅錢
凡鑄銅為錢，以利民用，一面刊國號通寶四字，工部分司主之. 凡錢通利者，以十文抵銀一分值. 其大錢當五、當十，其弊便於私鑄，反以害民，故中外行而輒不行也.
羅勇府
羅勇府（泰文︰ระยอง）者，東泰國之府也，府治羅勇市. 西望泰國灣，鄰春武里府、尖竹汶府，南濱泰國灣. 今口盈五十三萬，府尹為蓬樂華·猜雅努華（นาย พลวัต ชยานุวัชร，Phonlawat Chayanuwat）.
銅錢
凡鑄錢每十斤，紅銅居六、七，倭鉛（京中名水錫）居四、三，此等分大略. 倭鉛每見烈火，必耗四分之一. 我朝行用錢高色者，唯北京寶源局黃錢與廣東高州爐青錢（高州錢行盛漳、泉路），其價一文，敵南直江、浙等二文. 黃錢又分二等，四火銅所鑄曰金背錢，二火銅所鑄曰火漆線.
凡鑄錢熔銅之罐，以絕細土末（打碎乾土磚妙）和炭末為之（京爐用牛蹄甲，未詳何作用）. 罐料十兩，土居七而炭居三，以炭灰性暖，佐土使易化物邊也. 罐長八寸，口徑二寸五分. 一罐約載銅、鉛十斤，銅先入化，然後投鉛，洪爐扇合，傾入模內.
凡鑄錢模，以木四條為空匡（木長一尺二寸，闊一寸二分）. 土、炭末篩令極細，填實匡中，微灑杉木炭灰或柳木炭灰於其面上，或熏模則用松香與清油. 然後，以母錢百文（用錫雕成），或字或背佈置其上. 又用一匡，如前法填實合蓋之. 既合之後，已成面、背兩匡. 隨手覆轉，則母錢尽落後匡之上. 又用一匡填實，合上後匡，如是轉覆，只合十餘匡. 然後，以繩捆定. 其木匡上弦留入銅眼孔，鑄工用鷹嘴鉗，洪爐提出熔罐，一人以別鉗扶抬罐底相助，逐一傾入孔中. 冷定，解繩開匡，則磊落百文，如花果附枝. 模中原印空梗，走銅如樹枝樣. 挾出逐一摘斷，以待磨銼成錢. 凡錢，先銼邊沿，以竹木條直貫數百文受銼；後銼平面，則逐一為之.
凡錢高低，以鉛多寡分，其厚重與薄削，則昭然易見. 鉛賤銅貴，私鑄者至對半為之，以之擲階石上，聲如木石者，此低錢也. 若高錢銅九鉛一，則擲地作金聲矣. 凡將成器廢銅鑄錢者，每火十耗其一. 蓋鉛質先走，其銅色漸高，勝於新銅初化者. 若琉球諸國銀錢，其模即鑿鍥鉗頭上，銀化之時，入鍋夾取，淬於冷水之中，即落一錢其內. 圖並具右.
小米科技
縮圖|200x200像素|小米科技之徽標 小米科技者，中國之網路公司也，二〇一〇年始立. 立之者，雷軍等數人也.
二〇一〇年，始作米柚，智慧型手機系統也. 明年，始作小米手機，創互聯網手機之新模式.
二〇一八年，登股市.
二〇一九年，入世界五百強企業之榜單，去立時僅八年，乃互聯網中國企業之最遽者.
他典
分類:中華人民共和國企業
索馬里政區
索馬里者，東阿非利加洲之國也. 下轄一八州，州又轄區，凡數九十. 然索馬里內戰頻仍，北有邦特蘭、索馬里蘭，中有加勒穆杜格，皆不受中央統轄，蓋政區一部實乃虛設也.
碳酸
碳酸者，溶二氧化碳於水中而成. 性弱酸，式H2CO3 也. 又名揮發酸.
分類:酸
沙市誌略
《沙市誌略》，清王百川所撰方誌也. 沙市者，地處湖北，舊稱江陵. 光緒七年始修，歷五年而成書，民國五年，有鉛本行於世. 一九八六年，沙市市地方誌辦公室據其後人所藏舊稿，校之，成《沙市誌略校補》.
獨輪車
獨轅車，人推其後，驢曳其前，行人不耐騎坐者，則雇覓之. 鞠席其上，以敝風日. 人必兩旁對坐，否則欹倒. 此車北上長安、濟寧，徑達帝京. 不載人者，載貨約重四、五石而止. 其駕牛為轎車者，獨盛中州. 兩旁雙輪，中穿一軸，其分寸平如水. 橫架短衡，列轎其上，人可安坐，脫駕不欹. 其南方獨輪推車，則一人之力是視，容載兩石，遇坎即止，最遠者止達百里而已. 其餘難以枚述. 但生於南方者不見大車，老於北方者不見巨艦，故粗載之.
分類:車
總統
總統者，共和國元首之銜也. 清末，華人直譯其聲曰「伯理璽天德」 、「柏理璽天德」、「普利璽天德」，今大韓民國、日本國曰「大統領」.
總統者，可為實職，如：美國總統. 亦可為虛職，如德國、義大利、印度、以色列、新加坡之總統.
南越
南越，古方國也，趙氏. 秦始皇二十八年，命屠睢、趙佗將兵五十萬越五嶺征百越. 屠睢暴，為西甌人殺，改以任囂為將. 三十三年，平定嶺南，置南海、桂林、象三郡. 以囂為南海尉，佗為龍川令.
秦二世元年，陳涉起，中原混亂. 二年，囂病重，召佗至，陳南海一郡，依山旁水，可以立國. 並以佗為假南海尉. 囂卒，佗傳令南嶺諸關嚴守中原，防叛軍侵入. 漢四年，佗併桂林、象郡，稱南越武王. 後南越王兩度稱帝，卒入為漢藩，自去帝號.
四傳至建德，南越內亂，漢武帝發兵南下，南越亡，嶺南復郡. 置南海、蒼梧、鬱林、合浦、交趾、九真、日南、珠崖、儋耳九郡.
南越歷九十三年，凡五主.
又安南阮朝入為清藩，初請為南越國王. 清高宗以其有北侵之殆，改越南國王. 為越南今名之源來. 蓋南越極盛時有河內、順化，故越南史稱南越國趙朝.
南越世系
南越武帝佗
南越文帝眛（又名胡）
南越明王嬰齊
南越哀王興
南越王建德
亡於漢
楚康王
楚康王，羋姓，熊氏，名昭，楚共王之子，春秋時楚王.
左良玉
左良玉，字昆山，臨清人. 明將軍也. 官遼東車右營都司. 崇禎元年，寧遠兵變，巡撫畢自肅自經死，良玉坐削職回衛. 已，復官. 總理馬世龍令從遊擊曹文詔援玉田、豐潤，連戰洪橋、大塹山，直抵遵化. 論恢復四城功，與文詔等俱進秩，隸昌平督治侍郎侯恂麾下. 大淩河圍急，詔昌平軍赴援，總兵尤世威護陵不得行，薦良玉可代率兵往. 已，恂薦為副將，戰松山、杏山下，錄功第一.
楚康王
楚康王初立，值晉悼公興霸之時，而楚屢與吳戰，嘗大敗吳師.
左良玉
良玉少孤，育于叔父. 其貴也，不知其母姓. 長身赬面，驍勇，善左右射. 目不知書，多智謀，撫士卒得其歡心，以故戰輒有功. 時陝西賊入河南，圖懷慶. 廷議令良玉將昌平兵往剿，大指專辦河南. 會賊寇修武、清化者竄入平陽，因檄良玉入山西禦之，頗有斬獲. 河南巡撫樊尚璟以良玉駐澤州，扼豫、晉咽侯，可四面為援兵. 詔從之. 時曹文詔將陝西兵，帝令良玉受尚璟節制，與文詔同心討賊，有急則秦兵東，豫兵西，良玉兵從中橫擊.
楚康王
康王三年，晉悼公薨，晉中行偃以晉師伐楚，戰於湛阪，勝之.
左良玉
六年正月，賊犯隰州，陷陽城. 良玉敗之於涉縣之西陂. 二月，良玉兵與賊戰武安，大敗. 尚璟罷，乙太常少卿玄默代之. 三月，賊再入河內，良玉自輝縣逐之. 賊奔修武，殺遊擊越效忠，追參將陶希謙，希謙墜馬死. 良玉擊之萬善驛，至柳樹口大敗之，擒賊首數人，賊遂西奔. 河南額兵僅七千，數被賊，折亡殆盡. 良玉將昌平兵二千余，數戰，雖有功，勢孤甚. 乃命將川兵益以石砫土司馬鳳儀兵馳赴良玉，與共角賊. 已而鳳儀以孤軍戰沒于侯家莊.
楚康王
五年冬，十月，魯襄公會晉平公、宋平公、衛殤公、鄭簡公、曹成公、莒犁比公、邾悼公、滕成公、薛獻公、杞孝公及小邾子，同圍齊. 曹成公卒於師. 楚公子午帥師伐鄭.
十二年，楚令尹蒍子馮卒，子木為令尹，子木革新，楚遂興. 而晉亦因欒盈之亂，而欲復其國力也.
左良玉
其冬，賊西奔者復折而東. 良玉、九州扼其前，京營兵尾其後，賊大困，官軍連破之柳泉、猛虎村. 賊張妙手、賀雙全等三十六家詭詞乞撫於分巡布政司常道立，因監軍進朝以請. 諸將俟朝命，不出戰. 會天寒河冰合，賊遂從澠池徑渡，巡撫默率良玉、九州、卑、兵待之境上. 賊乃竄盧氏山中，由此自鄖、襄入川中，折而掠秦隴，復出沒川中、湖北，以犯河南，中原益大殘破，而三晉、畿輔獨不受賊禍者十年.
楚康王
十四年，晉正卿趙文子與楚令尹子木同盟於宋，史稱「弭兵之會」，晉楚霸爭乃畢，中國遂和.
十五年冬，康王薨.
引據
《史記·卷四十·楚世家第十》
分類:楚王世家
左良玉
八年正月，河南賊破潁州，毀鳳陽皇陵. 其陷鹿邑、柘城、寧陵、通許者，良玉在許州不能救. 四月，督師洪承疇在汝州，令諸將分地遮賊. 尤世威守雒南，陳永福控盧氏、永甯，鄧、尤翟文、張應昌、許成名遏湖廣. 以吳村、瓦屋乃內鄉、淅川要地，令良玉與湯九州以五千人扼之. 未幾，鄧圯以兵嘩死，而曹文詔討陝賊，敗沒于真寧. 賊益張，遂超盧氏，奔永寧. 巡撫默被逮未去，檄良玉自內鄉與陳治邦、馬良文等援盧氏. 八月敗賊于鄢陵. 九月躡賊於郟之神垕山. 賊連營數十里，番休更戰，以疲我兵，良玉收其軍而止. 賊再攻密，良玉自郟援之，乃去. 十月，良玉抵靈寶，合遼東總兵祖寬兵剪賊於澗口、焦村. 焦村，硃陽關地也. 十一月，李自成出硃陽關，張獻忠久據靈寶，闖王高迎祥亦與合. 良玉、寬禦之靈寶，不能支，陝州陷. 賊東下攻洛陽，良玉、祖寬從巡撫陳必謙救洛陽，賊乃去. 迎祥、自成走偃師、鞏. 獻忠走嵩、汝. 良玉出雒追迎祥、自成. 寬分擊獻忠救汝. 會總理盧象升至自湖廣，與寬大敗賊汝西，令裨將破賊于宜陽黃澗口.
十年正月，賊老回回合曹操、闖塌天諸部沿流東下，安慶告警，詔良玉從中州救之. 良玉道剿殺南陽土寇楊四、侯馭民、郭三海，急抵六安，與賊遇. 部將岱、道興乘勝連戰，大破賊. 賊走霍、潛山. 會馬爌、劉良佐亦屢敗賊於桐城、廬州、六安，賊在滁、和者亦西遁，江北警少息. 應天巡撫張國維三檄良玉入山搜剿，不應，放兵掠婦女. 屯舒城月余，河南監軍太監力促之，始北去，賊已飽掠入山矣. 已，淅川陷，良玉擁兵不救. 以六安破賊功，詔落職戴罪，尋復之. 賊東下襲六合，攻天長，分掠瓜洲、儀真，破盱眙. 良玉堅不肯救，令中州士大夫合疏留己. 帝知出良玉意，不能奪也. 十月，總理熊文燦至安慶，部檄以良玉軍隸焉，良玉輕文燦不為用.
十一年正月，良玉與總兵陳洪范大破賊於鄖西. 張獻忠假官旗號襲南陽，屯于南關. 良玉適至，疑而急召之，獻忠逸去. 追及，發兩矢，中其肩，復揮刀擊之，面流血. 其部下救以免，遂逃之穀城. 未幾，請降，良玉知其偽，力請擊之，文燦不許. 九月，文燦剿鄖、襄諸賊，良玉與洪范及副將龍在田擊破之雙溝營，斬首二千餘級. 十二月，河南巡撫常道立調良玉於陝州. 賊乘盧氏虛，遁入內、淅. 是月，許州兵變，良玉家在許，殲焉.
十二年二月，良玉率降將劉國能入援京師，詔還討河南賊. 兵過灞頭、吳橋，大掠，太監盧九德疏聞，詔令戴罪. 已而破賊馬進忠於鎮平關. 進忠降. 又與國能再破賊李萬慶于張家林、七里河，萬慶亦降. 七月，獻忠叛去，良玉與羅岱追之，使岱為前鋒，己隨其後. 逾房縣八十里，至羅猴山，軍乏食. 伏起，岱馬掛於藤，抽刀斷之，蹶而復進，棄馬登山，賊圍急，矢盡被獲. 良玉大敗奔還，軍符印信盡失，棄軍資千萬余，士卒死者萬人. 事聞，以輕進貶三秩.
十三年春，督師楊嗣昌薦良玉雖敗，有大將才，兵亦可用，遂拜平賊將軍. 當是時，賊分為三：西則張獻忠，踞楚、蜀郊；東則革裏眼、左金王等四營，豕突隨、應、麻、黃；南則曹操、過天星等十營，伏漳、房、興、遠間. 閏正月，良玉合諸軍擊賊于枸坪關，獻忠敗走，良玉乃請從漢陽、西鄉入蜀追之. 嗣昌謀以陝西總督鄭崇儉率賀人龍、李國奇從西鄉入蜀，而令良玉駐兵興平，別遣偏將追剿，良玉不從. 嗣昌檄良玉曰：「賊勢似不能入川，仍當走死秦界耳. 將軍從漢陽、西鄉入川，萬一賊從舊路疾趨平利，仍入竹、房，將何以禦？不則走寧昌，入歸、巫，與曹操合，我以大將尾追，促賊反楚，非算也. 」良玉報曰：「蜀地肥衍，賊渡險任其奔軼，後難制. 且賊入川則有糧可因，回鄖則無地可掠，其不復竄楚境明矣. 夫兵合則強，分則弱. 今已留劉國能、李萬慶守鄖，若再分三千人入蜀，即駐興平，兵力已薄，賊來能遏之耶？今當出其不意疾攻之，一大創自然瓦解，縱折回房、竹間，人跡斷絕，彼從何得食？況鄖兵扼之于前，秦撫在紫、興扼之於右，勢必不得逞. 若甯昌、歸、巫險且遠，曹操、獻忠不相下. 倘窮而歸曹，必內相吞，其亡立見. 」良玉已於二月朔涉蜀界之漁溪渡矣. 嗣昌度力不能制，而其計良是，遂從之.
時獻忠營太平縣大竹河，良玉駐漁溪渡. 未幾，總督崇儉引其兵來會. 賊移軍九滾坪，見瑪瑙山峻險，將據之. 良玉始抵山下，賊已踞山顛，乘高鼓噪. 良玉下馬周覽者久之，曰：「吾知所以破賊矣. 」分所進道為三，己當其二，秦兵當其一. 令曰：「聞鼓聲而上. 」兩軍夾擊，賊陣堅不可動. 鏖戰久之，賊大潰，墜崖澗者無算. 追奔四十里，良玉兵斬掃地王曹威、白馬鄧天王等渠魁十六人. 獻忠妻妾亦被擒，遁入興山、歸州之山中，尋自鹽井竄興、歸界上. 是役也，良玉功第一. 事聞，加太子少保. 四月，良玉進屯興安、平利諸山，連營百里. 諸軍憚山險，圍而不攻. 久之，獻忠自興、房走白羊山而西，與羅汝才合. 七月，良玉乘勝擊過天星，降之. 過天星者，名惠登相，既降，遂始終為良玉部將.
初，良玉受平賊將軍印，浸驕，不肯受督師約束. 而賀人龍屢破賊有功，嗣昌私許以人龍代良玉. 及良玉奏瑪瑙山捷，嗣昌語人龍須後命. 人龍大恨，具以前語告良玉，良玉亦內恨. 當獻忠之敗走也，追且及，遣其党馬元利操重寶啖良玉曰：「獻忠在，故公見重. 公所部多殺掠，而閣部猜且專. 無獻忠，即公滅不久矣. 」良玉心動，縱之去. 監軍萬元吉知良玉跋扈不可使，勸嗣昌令前軍躡賊，後軍繼之，而身從間道出梓潼扼歸以俟濟師，嗣昌不用. 賊既入蜀之巴州，人龍兵噪而西歸. 召良玉兵合擊，九檄皆不至.
十四年正月，諸軍追賊開縣之黃陵城. 參將劉士傑深入，所當披靡. 獻忠登高望，見無秦人旗幟，而良玉兵前部無鬥志，獨士傑孤軍. 乃密選壯士潛行箐穀中，乘高大呼馳下，良玉兵先潰，總兵猛如虎潰圍出. 嗣昌方悔不用元吉言，而獻忠已席捲出川，西絕新開驛置，楚、蜀消息中斷，遂以計紿入襄陽城. 襄王被執，嗣昌不食卒. 賊瀕死復縱，迄以亡國者，以良玉素驕蹇不用命故也. 二月，詔良玉削職戴罪，平賊自贖. 五月，獻忠陷南陽，即攻沁陽破之. 良玉至南陽，賊遁去. 良玉不戢士，沁人脫於賊者，遇官軍無噍類. 既而獻忠陷鄖西，掠地至信陽，屢勝而驕. 良玉乃從南陽進兵，復大破之，降其眾數萬. 獻忠中股，負重傷夜遁. 而是時，李自成方殘襄城，圍良玉於郾城，幾陷. 會陝西總督汪喬年出關，自成乃輟圍，與喬年戰襄陽城外. 喬年軍盡覆，良玉不能救. 帝既斬賀人龍以肅軍攻，專倚良玉辦賊.
十五年四月，李自成復圍開封，乃釋故尚書初薦良玉者侯恂於獄，起為督師，發帑金十五萬犒良玉營將士，激勸之. 良玉及虎大威、楊德政會師硃仙鎮，賊營西，官軍營北. 良玉見賊勢盛，一夕拔營遁，眾軍望見皆潰. 自成戒士卒待良玉兵過，從後擊之. 官軍幸追者緩，疾馳八十里. 賊已於其前穿塹深廣各二尋，環繞百里，自成親率眾遮於後. 良玉兵大亂，下馬渡溝，僵僕溪穀中，趾其顛而過. 賊從而蹂之，軍大敗，棄馬騾萬匹，器械無算，良玉走襄陽. 帝聞良玉敗，詔恂拒河圖賊，而令良玉以兵來會. 良玉畏自成，遷延不至. 九月，開封以河決而亡. 帝怒恂，罷其官，不能罪良玉也. 開封既亡，自成無所得，遽引兵西，謀拔襄陽為根本.
時良玉壁樊城，大造戰艦，驅襄陽一郡人以實軍，諸降賊附之，有眾二十萬. 然親軍愛將大半死，而降人不奉約束，良玉亦漸衰多病，不復能與自成角矣. 自成乘勝攻良玉，良玉退兵南岸，結水寨相持，以萬人扼淺洲. 賊兵十萬爭渡，不能遏. 良玉乃宵遁，引其舟師，左步右騎而下. 至武昌，從楚王乞二十萬人餉，曰：「我為王保境. 」王不應，良玉縱兵大掠，火光照江中. 宗室士民奔竄山谷，多為土寇所害. 驛傳道王揚基奪門出，良玉兵掠其貲，並及其子女. 自十二月二十四日抵武昌，至十六年正月中，兵始去. 居人登蛇山以望，叫呼更生，曰：「左兵過矣！」良玉既東，自成遂陷承天，傍掠諸州縣.
當是時，降兵叛卒率假左軍號恣剽掠，蘄州守將王允成為亂首，破建德，劫池陽，去蕪湖四十里，泊舟三山、荻港，漕艘鹽舶盡奪以載兵. 聲言諸將寄帑南京，請以親信三千人與俱. 南京諸文武官及操江都御史至陳師江上為守禦. 士民一夕數徙，商旅不行. 都御史李邦華被召，道湖口，草檄告良玉，以危詞動之. 而令安慶巡撫發九江庫銀十五萬兩，補六月糧，軍心乃定. 邦華入見帝，論良玉潰兵之罪，請歸罪於王允成. 帝乃令良玉誅允成，而獎其能定變. 良玉卒留允成於軍中，不誅也. 良玉留安慶久之，徐溯九江上. 聞獻忠破湖廣，沉楚王于江，坐視不救.
八月乃入武昌，立軍府招徠，下流粗定，分命副將吳學禮援袁州. 江西巡撫郭都賢惡其淫掠，檄歸之，而自募土人為戍守. 會賊陷長沙、吉州，復陷袁州、岳州，良玉遣馬進忠援袁州，馬士秀援岳州. 士秀率水師敗賊岳州城下，二城遂並復. 時帝命兵部侍郎呂大器代侯恂為總督，恂解任，中道逮下獄. 良玉知其為己故，心鞅鞅，與大器齟齬. 賊連陷建昌諸府，大器無兵不能救，良玉亦不援. 進忠與賊戰嘉魚，再失利，良玉軍遂不振. 會獻忠從荊河入蜀，良玉遣兵追之，距荊州七十里. 荊、襄諸賊因自成入關，盡懈. 良玉偵知，乃遣副將盧光祖上隨、棗、承德，而惠登相自均、房，劉洪起自南陽，掎賊後，收其空虛地以自為功.
十七年三月，詔封良玉為甯南伯，畀其子夢庚平賊將軍印，功成世守武昌. 命給事中左懋第便道督戰，良玉乃條日月進兵狀以聞. 疏入，未奉旨，聞京師被陷，諸將洶洶，以江南自立君，請引兵東下. 良玉慟哭，誓不許. 副將士秀奮曰：「有不奉公令復言東下者，吾擊之！」以巨艦置砲斷江，眾乃定.
福王立，晉良玉為侯，廕一子錦衣衛正千戶，且並封黃得功、高傑、劉澤清、劉良佐為諸鎮，俱廕子世襲，而以上流之事專委良玉，尋加太子太傅. 時李自成敗於關門，良玉得以其間稍復楚西境之荊州、德安、承天. 而湖廣巡撫何騰蛟及總督袁繼咸居江西，皆與良玉善，南都倚為遮罩.
良玉兵八十萬，號百萬，前五營為親軍，後五營為降軍. 每春秋肄兵武昌諸山，一山幟一色，山谷為滿. 軍法用兩人夾馬馳，曰：「過對」. 馬足動地殷如雷，聲聞數里. 諸鎮兵惟高傑最強，不及良玉遠甚. 然良玉自硃仙鎮之敗，精銳略盡，其後歸者多烏合，軍容雖壯，法令不復相懾. 良玉家殲于許州，其在武昌，諸營優娼歌舞達旦，良玉塊然獨處，無姬侍. 嘗夜宴僚佐，召營妓十餘人行酒，履濆交錯，少焉左顧而欬，以次引出. 賓客肅然，左右莫敢仰視. 其統馭有體，為下所服多此類. 而是時，良玉已老且病，無中原意矣.
趙 (釋義)
趙可指:
馬車
凡馬車之制，有四輪者，有雙輪者，其上承載支架，皆從軸上穿鬥而起. 四輪者前後各橫軸一根，軸上短柱起架直梁，粱上載箱. 馬止脫駕之時，其上平整，如居屋安穩之象. 若兩輪者，駕馬行時，馬曳其前，則箱地平正；脫馬之時，則以短木從地支撐而住，不然則欹卸也.
凡車輪一曰轅. 其大車中轂，長一尺五寸，所謂外受輻，中貫軸者. 輻計三十斤，其內插轂，其外接輔. 車輪之中，內集輪，外接輞，圓轉一圈者，是曰輔也. 輞際盡頭，則曰輪轅也. 凡大車，脫時則諸物星散收藏；駕則先上兩軸，然後以次間架. 凡軾、衡、軫. 軛，皆從軸上受基也.
凡四輪大車，量可載五十石，騾馬多者或十二掛或十掛，少亦八掛. 執鞭掌禦者居箱之中，立足高處. 前馬分為兩班（戰車四馬一班，分驂、服）. 糾黃麻為長索，分系馬項，後套總結收入衡內兩旁. 掌禦者手執長鞭，鞭以麻為繩，長七尺許，竿身亦相等. 察視不力者，鞭及其身. 箱內用二人踹繩，須識馬性與索性者為之. 馬行太緊，則急起踹繩，否則，翻車之禍，從此起也. 凡車行時，遇前途行人應避者，則掌禦者急以聲呼，則群馬皆止. 凡馬索總系透衡入箱處，皆以牛皮束縛，《詩經》所謂“脅驅”是也. 凡大車飼馬，不入肆舍，車上載有柳盤，解索而野食之. 乘車人上下皆緣小梯. 凡遇橋樑中高邊下者，則十馬之中，擇一最強力者系于車後. 當其下坂，則九馬從前緩曳，一馬從後竭力抓住，以殺其馳趨之勢，不然則險道也. 凡大車行程，遇河亦止，遇山亦止，遇曲徑小道亦止. 徐、兗、汴之交，或達三百里者，無水之國，所以濟舟楫之窮也.
分類:車
吳權
吳權者，越南吳朝先主也，本楊廷藝牙將，殺公羨而自立. 子昌岌、弟昌浚繼之. 南漢乾和十二年，昌浚稱臣於劉晟，遣使入貢，求節鉞. 晟遣給事中李璵以旌節往封. 璵至白州，昌浚使人止璵曰：“海賊為亂，道路不通. ”璵果不行. 昌浚卒，弟昌文立；卒，其參謀吳處坪、峰州刺史喬知佐、寧州刺史楊輝、牙將杜景碩用土兵爭立. 既而丁部領平之，遂有其地.
馮熙子柔
初孫權爲車騎，熙歷東曹掾. 後漢|蜀漢帝劉備崩，熙使弔喪，還爲中大夫. 又使於曹魏，曹丕問曰：「吳王若欲修宿好，宜當厲兵江關，縣旍巴蜀，而聞復遣脩好，必有變故. 」熙曰：「臣聞西使直報問，且以觀衅，非有謀也. 」又曰：「聞吳國比年災旱，人物彫損，以大夫之明，觀之何如？」熙對曰：「吳王體量聰明，善於任使，賦政施役，每事必咨，教養賓旅，親賢愛士，賞不擇怨仇，而罰必加有罪，臣下皆感恩懷德，惟忠與義. 帶甲百萬，穀帛如山，稻田沃野，民無饑歳，所謂金城湯池，強富之國也. 以臣觀之，輕重之分，未可量也. 」
丕不悅，以陳群與熙同郡，使群誘之，啗以重利. 熙不爲回. 送至摩陂，欲困苦之. 後又召還，未至，熙懼見迫不從，必危身辱命，乃引刀自刺. 御者覺之，不得死. 權聞之，垂涕曰：「此與蘇武何異？」竟死於魏.
袁綝
袁綝，潁川人，蜀漢將也.
綝建興時任前將軍. 九年，李平運糧不繼，違錯章灼，以諸葛亮退軍咎責之. 綝等隨亮上表黜平. 及車騎將軍吳懿薨，綝官征西將軍.
據
分類:蜀漢列傳
李爾王
《李爾王》，英國悲劇文學，莎士比亞著也.
楊廷藝
交州人也，曲顥將. 劉龔既擒曲承美，授廷藝爵命. 以李進為交州刺史，與李克正守其城. 龔謂左右：“交趾民好亂，但可羈縻而已. ”明年，廷藝果叛，舉眾圍城. 克正潰走. 廷藝據其境，為矯公羨所殺.
李汶
李汶者，其人有三.
矯公羨
矯公羨，交州人. 楊廷藝牙將也，殺廷藝而代之. 晉天福二年（南漢大有十年），吳權舉愛州兵圍公羨，公羨力屈，乞師於劉龔. 龔以其子萬王弘操，為交州節度使，統兵往救. 至白藤江，權已殺公羨，逆戰海口，弘操逐之，權又破之. 全軍陷焉.
碳酸鹽
碳酸之鹽，皆有CO3-2，碳酸根也. 碳酸鹽溶於水，性弱鹼. 遇酸變而生二氧化碳之氣，並以新鹽.
製
於氫氧化物之溶液中，通二氧化碳氣，碳酸之鹽即成.
例
碳酸鹽盈於世. 如下：
碳酸鈉（又曰純鹼）
碳酸鉀（見於草木灰中）
碳酸鈣（為石灰石也）
分類:鹽
漢薩同盟
漢薩同盟者，北歐羅巴之商盟也. 德國之帝，雖名帝天下，然皆制于諸侯，商旅之途見塞，貨殖之行被厄. 故其商賈，相與合盟，漢薩同盟是也. 盟主呂貝克. 轉賂遨遊于北海、波羅的海之間，畀其屬以惠典而通利. 逾二三年舉會，共論商務，三不會者罷之.
引據
分類:神聖羅馬帝國書
支付寶
支付寶者，中華人民共和國支付軟件也. 屬阿里巴巴集團. 可用花唄.
十二銅表法
十二銅表法，又稱十二表法，舊譯十二章律，羅馬律也. 前四〇五年，頒行. 乃刻於銅表十二，故曰「十二銅表法」. 今佚，泰西諸學士覽眾書，輯佚文，遂成今本，惜有缺哉. 其律有明文，是為泰西有史以來首成文法也. 律許貴賤通婚，限其權，世稱善焉.
康有為
康有為，字廣廈，號更生，原名祖詒，廣東南海人. 清光緒二十一年進士，用工部主事. 少從硃次琦遊，博通經史，好公羊家言，言孔子改制，尊孔保教，先聚徒講學. 入都上萬言書，議變法，給事中餘聯沅劾以惑世誣民，非聖無法，請焚所著書. 中日議款，有為集各省公車上書，請拒和、遷都、變法，格不達. 复獨上書，由都察院代遞，上覽而善之，命錄存備省覽. 再請誓群臣以定國是，開制度局​​以議新制，別設法律等局以行新政，均下總署議.
二十四年，有為立保國會於京師，尚書李端棻，學士徐致靖、張百熙，給事中高燮曾等，先後疏薦有為才，至是始召對. 有為極陳：「四夷交侵，覆亡無日，非維新變舊，不能自強. 變法須統籌全局而行之，遍及用人行政. 」上歎曰：「奈掣肘何？」有為曰： 「就皇上現有之權，行可變之事，扼要以圖，亦足救國. 唯大臣守舊，當廣召小臣，破格擢用；並請下哀痛之詔，收拾人心. 」上皆韙之. 自辰入，至日昃始退，命在總理衙門章京上行走，特許專擢言事. 旋召侍讀楊銳、中書林旭、主事劉光第、知府譚嗣同參預新政. 有為連條議以進，於是詔定科舉新章，罷四書文，改試策論，立京師大學堂、譯書局，興農學，獎新書新器，改各省書院為學校，許士民上書言事，諭變法. 裁詹事府、通政司，大理、光祿、太僕、鴻臚諸寺，及各省與總督同城之巡撫，河道總督，糧道、鹽道，並議開懋勤殿，定制度，改元易服，南巡遷都. 未及行，以抑格言路，首違詔旨，盡奪禮部尚書、侍郎職. 舊臣疑懼，群起指責有為，御史文悌复痛劾之. 上先命有​​為督辦官報，复促出京.
上雖親政，遇事仍承慈禧太后意旨，久感外侮，思變法圖強，用有為言，三月維新，中外震仰. 唯新進驟起，機事不密，遂致害成. 時傳將以兵圍頤和園劫太后，人心惶惑. 上硃諭銳等籌議調和，有「朕位且不能保」之語，語具銳傳. 於是太后复垂簾，盡罷新政. 以有為結黨營私，莠言亂政，褫職逮捕. 有為先走免，逮其弟廣仁及楊銳等下獄，並處斬. 復以有為大逆不道，構煽陰謀，頒硃諭宣示，並籍其家，懸賞購捕. 有為已星夜出都航海南下，英國兵艦迎至吳淞. 時傳上已幽廢，且被弒，有為草遺言，誓以身殉，將蹈海. 英人告以訛傳，有為始脫走，亡命日本，流轉南洋，遍遊歐、美各國. 所至以尊皇保國相號召，設會辦報，集貲謀再舉，屢遇艱險不少阻. 嘗結富有會，起事江漢，皆為官兵破獲，誅其黨. 連詔大索，毀所著書，閱其報章者並罪之. 初，太后議廢帝，稱病徵醫，久閉瀛台，旦夕不測. 有為聞之，首發其謀，清議爭阻，外人亦起責言，兩江總督劉坤一言「君臣之分已定，中外之口難防」，始罷廢立. 拳匪起，以滅洋人、殺新黨為號，太后思用以立威，遂肇大亂，凡與有為往還者，輒以康黨得奇禍.
宣統三年，鄂變作，始開黨禁，戊戌政變獲咎者悉原之，於是有為出亡十餘年矣，始謀歸國. 時民軍決行共和，廷議主立憲，而有為創虛君共和之議，以「中國帝制行已數千年，不可驟變，而大清得國最正，歷朝德澤淪浹人心，存帝號以統五族，弭亂息爭，莫順於此」. 內閣總理大臣袁世凱徇民軍請，決改共和，遂下遜位之詔. 有為知空言不足挽阻，思結握兵柄者以自重，頗遊說當局，數年無所就. 丁巳，張勳復辟，以有為為弼德院副院長. 勳議行君主立憲，有為仍主虛君共和. 事變，有為避美國使館，旋脫歸上海.
甲子，移宮事起，黃郛內閣修改優待條件，有為馳電以爭，略曰：「優待條件，系大清皇帝與民國臨時政府議定，永久有效，由英使保證，並用正式公文通告各國，以昭大信，無異國際條約. 今政府擅改條文，強令簽認，复敢挾兵搜宮，侵犯皇帝，侮逐后妃，抄沒寶器，不顧國信，倉卒要盟，則內而憲法，外而條約，皆可立廢，尚能立國乎？皇上天下為公，中外共仰，豈屑與爭，實為民國羞也！」明年，移蹕天津，有為來覲謁，以進德、修業、親賢、遠佞為言. 丁卯，有為年七十，賜「壽」，手疏泣謝，歷敘恩遇及一生艱險狀，悲憤動人. 時有為懷今感舊，傷痛已甚，哭笑無端. 自知將不起，遂草遺書，病卒於青島.
分類:清列傳
周禮
《周禮》者，周公之制，天子帝王官人之法也，故亦名《周官》. 或曰：此春秋、戰國時人仿周及列國之制，重填附意而造也. 唐宋時，有云此劉歆偽作以阿王莽者，至有清康有為倡之為甚，稱曰「新學偽經」，其說甚繆，荒誕不經，近世學者多非之. 至於民國、共和之世，學者多然晚周秦漢所制之說. 《周禮》為三禮之首，列于十三經之中，實古文經學之錐指也，欲明古道周法聖人之術者不可不察焉. 或曰：周官之名，非周|周朝之官之謂也，實「周天之官」也，以象四時萬物而法天地也.
經義
《周禮》之首曰：「惟王建國，辨方正位，體國經野，設官分職，以為民極. 」書分「天官冢宰」、「地官司徒」、「春官宗伯」、「夏官司馬」、「秋官司寇」、「冬官司空」六類，惟「冬官」已佚，餘者五官而已，後世好事者以齊人《考工記》補之，差可也. 職官凡三百六十，以象四時、法天地、治萬邦. 後世新法，新莽、北周、宋王安石、太平天國，悉以是書發論為本. 唐時為「中經」，至宋列于六經之數，補《樂經》之缺也. 後世傳習甚盛，並為帝王制作之法典，或有「古憲」之稱.
傳習
治《周禮》者，自漢河間獻王獻是書以來不絕，劉歆首倡焉. 後世注本，咸以鄭玄《周禮注》為宗，躍然諸家之上. 唐賈公彥受詔作《周禮義疏》，即今《十三經註疏》本，為朱子所稱道，曰「滴水不漏」也. 宋王安石作《周禮新義》，以為變法之藍本. 清孫詒讓之《周禮正義》，歷數十載，最為精道，考證細密，為清人經學之大成者. 至於民國、共和國，著書而譯者不鮮，以岳麓書院之《周禮注譯》最為佳. 其亦遠播海外，朝鮮、日本、越南，古来與中國相交通，早已有之. 公元十九世紀，法人畢甌譯《周禮》為法文，流佈歐美，畢氏自以其移譯之功「不在發掘巴比倫、亞述古遺跡之下」.
論言
《隋書·經籍志》曰：「漢時有李氏得《周官》. 《周官》蓋周公所制官政之法，上於河間獻王，獨闕《冬官》一篇. 獻王購以千金不得，遂取《考工記》以補其處，合成六篇奏之. 至王莽時，劉歆始置博士，以行於世. 河南緱氏及杜子春受業於歆，因以教授. 是後馬融作《周官傳》，以授鄭玄，玄作《周官注》. 」
美國總統
美利堅合眾國元首號總統，主美國政務、加三軍統帥，選之於民. 每任四年，復歷選舉，允續一任，此後不可復再. 首任乃華盛頓，當今則為拜登.
知否知否應是綠肥紅瘦
《知否知否應是綠肥紅瘦》，電視劇也，述盛明蘭之事，趙麗穎、馮紹峰、朱一龍、施詩、張佳寧、曹翠芬、劉鈞、高露、王仁君、王一楠、李依曉主演.
分類:中華人民共和國電視劇
趙
趙，造父之後也. 造父伐徐有功，周穆王封趙城，乃稱趙氏. 自造父已降事周七世，幽王無道，叔帶乃去周如晉，事晉文侯，始建趙氏於晉.
自叔帶以降五世，趙宗益興. 有趙夙者，晉獻公十六年為將伐霍有功，乃賜耿.
夙生共孟，共孟生成子衰. 成季時，驪姬之亂，乃事公子重耳，從出亡十九年. 公子重耳能歸國稱霸，多用成子策. 成子生宣子盾，靈公時專國政. 宣子生莊子朔，時屠岸賈有寵於晉公，擅與諸將攻趙於下宮，趙宗中絕. 莊子夫人有遺腹，匿山中十五年，反國誅賈而復趙，曰文子武. 文子時，大夫稍強，而晉公不察也.
初，景公立十二年而置六卿，趙氏在其中也. 昭公六年，公卒，公室乃卑，六卿乃強. 簡子鞅時，頃公十二年，六卿以法誅公族祁氏、羊舌氏，分其邑為十縣，各令其族為大夫，晉室由是益弱. 定公時，范氏、中行作亂，簡子敗之，二氏出奔齊. 出公十九年，知伯罃與趙、魏、韓分二氏地為邑，出公怒，告齊、魯，四卿恐，攻出公，出公奔齊，死於道. 知伯乃立晉哀公. 三年，知伯與襄子毋卹分二氏地，知伯益強. 明年，襄子與魏桓子、韓康子敗知伯於晉陽，分其地. 三家分晉，獨予晉室絳與曲沃.
烈侯籍立六年，始列諸侯. 敬侯十一年，與韓、魏共滅晉國.
趙武靈王立，胡服騎射以強兵，滅中山. 由是趙益強. 秦國東向，五國既弱，獨趙能當之. 唯立嗣不明，惠文王弱，趙復衰. 幸得廉頗、李牧等守之. 孝成王間，長平之戰，趙丁為之盡. 及廉頗亡、李牧誅，趙無可當秦者，幽穆王立八年降秦. 故太子嘉立於代，六年為秦所滅. 趙遂亡.
趙之先人，同祖於秦為嬴姓. 有蜚廉者，生二子. 惡來為秦之先，季勝為趙之先. 季勝以下四世為造父，造父始稱趙氏. 造父以下七世為叔帶，始事晉. 叔帶以下五世為趙夙，始有耿，趙由此興也. 夙孫為趙成子衰. 自成子衰及獻子浣凡九君，獻子子籍始侯. 自烈侯籍至代王嘉凡十一君，自武靈王雍始稱王，王者六，卒入秦. 自烈侯侯至代王虜，歷二百二十一年.
桐艾府
史
一八九三年，河口兵變起，法國軍尖竹汶，收為法屬支那，一九零四年，泰國以是府市之. 一九零六年，是地遂復歸泰國.
一九四一年，泰法戰爭起，兩國海軍戰於大象島，泰失三艦，後日本調停之，遂和.
羅勇市
羅勇市（泰文：เมือง ระยอง）者，東泰羅勇府之府治也，西瀕泰國灣.
下分三鄉，名茲不贅，今有口五萬五千餘，多業漁.
李汶 (唐)
唐康王李汶，宣宗第十子，大中五年生. 八年，與懷王洽、昭王汭同封. 乾符四年，薨.
引據
分類:唐列傳
精準度
精、準之謂，實二字異義也. 夫精也者，數度其值，均相近也. 夫準也者，數度其值，均近於其實也，即中央也. 精而不準，謂諸數值，相互雖近，去實均遠. 準而不精，言諸值互不相近，散佈四週，均而言之，則近實值.
是以精者，亦信度也；準者，亦效度也. 精則一致，準則真實. 精準之謂，數度值而一致真實者也.
據
分類:物理
梁啟超
梁啟超，字卓如，號任公，清同治十二年生，廣東新會人士也. 別號飲冰室主人、飲冰子、哀時客、中國之新民等.
子思成，精研土木營造，顯名於世. 孫從誡，致力環保.
普羅米修斯
普羅米修斯 者，世傳為古希臘泰坦神，伊阿珀托斯之子也. 少穎異，善預知，素有濟世愛人之心. 時混沌初開，諸神兵戈不止，以致於生靈塗炭，百廢待興. 神王克洛諾斯之子宙斯者，英毅果敢，率諸神伐無道，誅暴君乃父. 宙斯既都奧林匹斯，普氏亦表臣服，乃受命創造萬物. 當此時，人類皆茹毛飲血，疫歿者甚眾. 普氏感其艱難，遂陰入神殿，盜火種，自是凡塵有火之始矣. 宙斯聞普氏盜火，大怒，旋命諸神拿問普氏；以神通禁錮於高加索山，並以鷹隼啄食其臟腑. 後千百世，宙斯子赫拉克勒斯行至高加索，遂射鷹隼，救普氏出.
分類:古希臘史
嚴象
嚴象字文則，京兆人. 少聰博，有膽智，建安初為路粹拜尚書郎，又為荀彧所薦. 四年，以督軍御史中丞詣揚州討袁術，會術恚卒，因以為揚州刺史.
時袁紹方強，而孫策並江東，曹操力未能逞，且欲撫之. 乃以弟女配策小弟匡，又為子彰取賁女，皆禮辟策弟權、翊，又命象舉權茂才.
五年，象為策廬江太守李術所殺，時年三十八.
考
分類:漢列傳
鳳飛飛
者，臺灣桃園人，事音樂. 號「帽子歌后」、「勞工天使」.
分類:樂伶 分類:桃園市列傳
元顥
元顥，字子明，北魏孝文帝孫，北海王詳子也. 累官至相州刺史，襲封北海王.
劉商
劉商，唐彭城人，居長安. 劉禹錫作高陵令劉仁師遺愛碑云：「武德名臣刑部尚書德威三代孫，大暦中詩人商之猶子. 」其名重如此. 商終於檢校禮部郎中汴州觀察判官.
元顥
顥以葛榮南侵，爾朱縱害，遂與子奔梁. 武帝奇之，以為魏王. 永安中稱號自立，孝莊北遁，顥遂入洛. 陳慶之以數千之眾，轉戰克捷，據有都邑，日夜縱酒，朝野莫不失望. 未幾兵敗出奔，為臨潁縣卒所斬.
劉商
據
《唐詩紀事·卷第三十二》
彭國華
者，臺灣人，事音樂.
分類:樂師 分類:民國臺灣列傳
氣球犬
氣球犬者，塑像也，西元一九九四年至二〇〇〇年，美利堅人傑夫·昆斯作之. 其像有五，各為一色.
西元二〇〇八年四月，黃氣球犬展於美利堅紐約大都會藝術博物館之屋上. 洋紅氣球犬尝展於法蘭西之凡爾賽宮. 西元二〇一三年十一月，橙氣球犬售以五千八百四十萬美元之價. 分類:雕塑
荀勗
高貴鄉公欲為變時，大將軍掾孫佑等守閶闔門. 文帝弟安陽侯榦聞難欲入，佑謂榦曰：「未有入者，可從東掖門. 」及榦至，帝遲之，榦以狀白，帝欲族誅佑. 勖諫曰：「孫佑不納安陽，誠宜深責. 然事有逆順，用刑不可以喜怒為輕重. 今成倅刑止其身，佑乃族誅，恐義士私議. 」乃免佑為庶人. 時官騎路遺求為刺客入蜀，勖言於帝曰：「明公以至公宰天下，宜杖正義以伐違貳. 而名以刺客除賊，非所謂刑于四海，以德服遠也. 」帝稱善.
及鍾會謀反，審問未至，而外人先告之. 帝待會素厚，未之信也. 勖曰：「會雖受恩，然其性未可許以見得思義，不可不速為之備. 」帝即出鎮長安，主簿郭奕、參軍王深以勖是會從甥，少長舅氏，勸帝斥出之. 帝不納，而使勖陪乘，待之如初. 先是，勖啟「伐蜀，宜以衛瓘為監軍」. 及蜀中亂，賴瓘以濟. 會平，還洛，與裴秀、羊祜共管機密.
時將發使聘吳，並遣當時文士作書與孫皓，帝用勖所作. 皓既報命和親，帝謂勖曰：「君前作書，使吳思順，勝十萬之眾也. 」帝即晉王位，以勖為侍中，封安陽子，邑千戶. 晉武帝受禪，改封濟北郡公. 勖以羊祜讓，乃固辭為侯. 拜中書監，加侍中，領著作，與賈充共定律令.
充將鎮關右也，勖謂馮紞曰：「賈公遠放，吾等失勢. 太子婚尚未定，若使充女得為妃，則不留而自停矣. 」勖與紞伺帝間並稱「充女才色絕世，若納東宮，必能輔佐君子，有《關雎》后妃之德. 」遂成婚. 當時甚為正直者所疾，而獲佞媚之譏焉. 久之，進位光祿大夫. 既掌樂事，又修律呂，並行於世. 初，勖于路逢趙賈人牛鐸，識其聲. 及掌樂，音韻未調，乃曰：「得趙之牛鐸則諧矣. 」遂下郡國，悉送牛鐸，果得諧者. 又嘗在帝坐進飯，謂在坐人曰：「此是勞薪所炊. 」咸未之信. 帝遣問膳夫，乃云：「實用故車腳. 」舉世伏其明識. 俄領秘書監，與中書令張華依劉向《別錄》，整理記籍. 又立書博士，置弟子教習，以鐘、胡為法.
咸寧初，與石苞等並為佐命功臣，列于銘饗. 及王浚表請伐吳，勖與賈充固諫不可，帝不從，而吳果滅. 以專典詔命，論功封子一人為亭侯，邑一千戶，賜絹千匹. 又封孫顯為潁陽亭侯. 及得汲郡塚中古文竹書，詔勖撰次之，以為《中經》，列在秘書.
時議遣王公之國，帝以問勖，勖對曰：「諸王公已為都督，而使之國，則廢方任. 又分割郡縣，人心戀本，必用嗷嗷. 國皆置軍，官兵還當給國，而闕邊守. 」帝重使勖思之，勖又陳曰：「如詔准古方伯選才，使軍國各隨方面為都督，誠如明旨. 至於割正封疆. 使親疏不同誠為佳矣. 然分裂舊土，猶懼多所搖動，必使人心聰擾，思惟竊宜如前. 若于事不得不時有所轉封，而不至分割土域，有所損奪者，可隨宜節度. 其五等體國經遠，實不成制度. 然但虛名，其於實事，略與舊郡縣鄉亭無異. 若造次改奪，恐不能不以為恨. 今方了其大者，以為五等可須後裁度. 凡事雖有久而益善者，若臨時或有不解，亦不可忽. 」帝以勖言為允，多從其意.
太康中詔曰：「勖明哲聰達，經識天序，有佐命之功，兼博洽之才. 久典內任，著勳弘茂，詢事考言，謀猷允誠. 宜登大位，毗贊朝政. 今以勖為光祿大夫、儀同三司、開府辟召，守中書監、侍中、侯如故. 」時太尉賈充、司徒李胤並薨，太子太傅又缺，勖表陳：「三公保傅，宜得其人. 若使楊珧參輔東宮，必當仰稱聖意. 尚書令衛瓘、吏部尚書山濤皆可為司徒. 若以瓘新為令未出者，濤即其人. 」帝並從之.
明年秋，諸州郡大水，兗土尤甚. 勖陳宜立都水使者. 其後門下啟通事令史伊羨、趙咸為舍人，對掌文法. 詔以問勖，勖曰：今天下幸賴陛下聖德，六合為一，望道化隆洽，垂之將來. 而門下上稱程咸、張惲，下稱此等，欲以文法為政，皆愚臣所未達者. 昔張釋之諫漢文，謂獸圈嗇夫不宜見用；邴吉住車，明調和陰陽之本. 此二人豈不知小吏之惠，誠重惜大化也. 昔魏武帝使中軍司荀攸典刑獄，明帝時猶以付內常侍. 以臣所聞，明帝時唯有通事劉泰等官，不過與殿中同號耳. 又頃言論者皆云省官減事，而求益吏者相尋矣. 多云尚書郎太令史不親文書，乃委付書令史及幹，誠吏多則相倚也. 增置文法之職，適恐更耗擾台閣，臣竊謂不可. 」
時帝素知太子衷闇弱，恐後亂國，遣勖及和嶠往觀之. 勖還盛稱太子之德，而嶠云太子如初. 於是天下貴嶠而賤勖. 帝將廢賈妃，勖與馮紞等諫請，故得不廢. 時議以勖傾國害時，孫資、劉放之匹. 然性慎密，每有詔令大事，雖已宣佈，然終不言，不欲使人知己豫聞也. 族弟良曾勸勖曰：「公大失物情，有所進益者自可語之，則懷恩多矣. 」其婿武統亦說勖「宜有所營置，令有歸戴者」. 勖並默然不應，退而語諸子曰：「人臣不密則失身，樹私則背公，是大戒也. 汝等亦當宦達人間，宜識吾此意. 」久之，以勖守尚書令.
勖久在中書，專管機事. 及失之，甚罔罔悵恨. 或有賀之者，勖曰：「奪我鳳皇池，諸君賀我邪！」及在尚書，課試令史以下，核其才能，有暗于文法，不能決疑處事者，即時遣出. 帝嘗謂曰：「魏武帝言'荀文若之進善，不進不止；荀公達之退惡，不退不休'. 二令君之美，亦望於君也. 」居職月餘，以母憂上還印綬，帝不許. 遣常侍周恢喻旨，勖乃奉詔視職.
勖久管機密，有才思，探得人主微旨，不犯顏忤爭，故得始終全其寵祿. 太康十年卒，詔贈司徒，賜東園秘器、朝服一具、錢五十萬、布百匹. 遣兼御史持節護喪，諡曰成.
分類:晉列傳
沙繳府
沙繳府（泰文：สระแก้ว）者，東泰之府也，府治沙繳市. 鄰府有：尖竹汶府、北柳府、巴真府、呵叻府、武里喃府. 東靠柬埔寨之馬德望省. 今有口近五十萬，府尹為素拉蓬（นาย สุรพล พงษ์ทัดศิริกุล，Suraphon Phongthatsirikun）.
沙繳市
沙繳市（泰文：เมือง สระแก้ว）者，東泰沙繳府之府治也，東去三十餘公里至阿蘭雅芭傑（อรัญประเทศ，Aranyaprathet），遂入柬埔寨矣.
下分二鄉，名茲不贅，今有口萬六千餘，多力農.
合金
合金者，二物或多物相混，其一金屬，抑多金屬相混，而顯金屬之性者也. 其性常優於純粹之金屬也. 常由各物熔混，冷之而得，其相或一或多亦可無，無者，常謂之金屬互化物. 以合金之性優，故其多為所用，可謂工業之基也. 分類:應用化學
陳嬰
陳嬰者，秦東陽令史也，素信謹，時稱長者. 秦末，東陽少年殺其令，相聚得千人，欲置長，無適用，乃請陳嬰. 謝不能，遂強立為長，縣中從者得二萬人. 欲立以為王，異軍蒼頭特起. 其母曰：「自我為汝家婦，未嘗聞汝先世之有貴者. 今暴得大名，不祥；不如有所屬. 事成，猶封侯；事敗，易以亡，非世所指名也. 」乃不敢為王，謂軍吏曰：「項氏世世將家，有名於楚，今欲舉大事，將非其人不可. 我倚名族，亡秦必矣！」眾從之，以兵屬項梁. 隨梁軍下邳，時二世二年. 後投高祖，高祖封為堂邑侯. 曾孫女為漢孝武陳皇后.
穆罕默德·法希姆·達什提
穆罕默德·法希姆·達什提，一九七三年誕，乃阿富汗記者，亦為政從軍. 政者阿卜杜拉·阿卜杜拉侄也.
達什提與潘傑希爾獅馬蘇德將軍一族為善. 又馬蘇德受訪遇刺，達什提隨之，幸得免. 會美國侵阿富汗，達什提於喀布爾立報館，倡記者及言論自由.
賭城風情畫
《賭城風情畫》，美國電影也，一九九八年佈. 泰瑞·吉連執導.
穆罕默德·法希姆·達什提
二〇二一年，塔利班並阿富汗，達什提隨駐潘傑希爾谷，從詔戰事，九月初為塔利班力擊而歿，諸盟悼之.
人面魚
人面魚者，臺灣都市傳說妖怪也. 其身雖魚形而顏從人面也. 彼目擊事件與民俗傳聞不限臺屬一帶，中國大陸與日本亦有謂焉.
賭城風情畫
分類:美國影戲
人面魚
略事
其約起乎九零年代，九五年以自由時報地方版而泛聞於眾. 所誌大意為，民眾魚釣岡山縣，一吳郭魚為燒時，乃曰：「魚肉好食否?」且所攝者人面浮魚軀，悚然恐怖也. 爾後，臺視玫瑰之夜鬼話連篇用為節目，又示其照，頃時眾懍而弗敢山釣. 然是洵無稽考，睽疑匪薄，或恐為謠諑也. 二零一八年，據是轉拍電影，《人面魚：紅衣女兒外傳》也.
分類:中華古譚之生物
般含
般含，法弗舍姆人，一八零三年生. 父喬從海貿，任東印度公司. 年七，父赴南海揮「真英國人號」遇颱風，遇險而卒. 入東印度公司，習法律. 年十五，學成，赴明古連任文書. 年二十，赴星加坡任參政司助理. 年三十，任星加坡參政司. 年三十三，任海峽殖民地總督，管馬六甲與星加坡. 年三十四，兼威爾斯太子島總督. 年四十，回國.
年四十五，任香港總督，兼英駐華全權公使、英駐華商務總監和香港島海軍中將，管外交貿易，任威妥瑪秘書. 任內廢苛稅. 年四十六，任大衛.渣甸、約瑟.艾德格為議員. 同年，令海軍與清水師剿盗，徐亞保敗，次年拘徐亞保. 年四十八，令急庇利建港督府. 同年上環大火，令填海.
瀧下毅
瀧下毅，日本青二聲優也，大阪藝術大學畢業，擅欖球，亦勝十種競技，好觀舞、執爨、釣魚、電腦、食花白，又嘗披髮，時人號曰「夜王」.
平成十年事聲伶，及從電遊《真·三國無雙》，常飾晉宣帝狂笑，數言「大愚也！」而名，亦以自諧娛人. 廿五年馭車墜多摩川而故. 分類:茨城縣列傳
閩南語
閩南語者，漢語族閩語之方言. 行乎福建、臺灣、廣東、海南、浙南諸地. 亦名河洛話、鶴佬話、咱人話云云. 操之者，有眾四千九百萬餘.
往昔閩南人營商南洋，故東南亞華人亦多諳此語. 七聲八調，存先王之辭，有上古雅言之遺風.
雷瓊系
分類:閩語
朱利安諾域治
朱利安諾域治，朱利安其名，諾域治其貫，英吉利修女. 生於一三四三年. 時諾域治災難頻仍，黑死病肆虐，百姓起義，異端受迫. 初年不詳，或有家室，或受教育，或非真名.
書分兩節，長短不同、文義不同，書以英文而非拉丁文以迎眾. 原書已佚，惟抄本傳世. 其文稱頌上帝曰仁慈善良，如父如母，並嘗闡明上帝啟示.
一三九零年始，獨居，終身不出小室. 其室今屬諾域治聖朱利安教堂. 朱利安遵循修士規條，清貧貞潔. 為民祈禱勸導，有名於鄉里. 嘗有一女子名曰瑪格麗肯普，欽崇上帝，亦欲撰書，詣前請教.
每年五月八日，英吉利教會、美國聖公會、美國路德會皆紀念朱利安. 感謝上帝賜其生、存其著. 天主教亦重朱利安之言，常引朱利安之語. 或有天主教徒以朱利安為教會博士，謂其善於講道. 英吉利諸修士，朱利安蓋列於前. 騷人墨客，引其著作者眾.
賭城風情畫 (樂社)
Fear, and Loathing in Las Vegas，日本樂社，立於平成十九年.
鏈
分類:平成音樂
元釗
元釗，北魏孝文帝曾孫，臨洮王寶暉世子也. 北魏皇帝.
胡太后既弒孝明帝. 迎釗即帝位. 爾朱榮舉兵晉陽，立長樂王子攸. 河陰之變，沈太后及帝於河. 帝在位一月，年號武泰.
玉篇
《玉篇》者，字書也. 梁大同九年黃門侍郎兼太學博士顧野王撰. 類《說文》，唐封演《聞見記》載其書共一六九一七字，然今有二二五六一字，後人所加也. 據考為孫強等於唐上元元年所加. 宋大中祥符六年陳彭年、吳銳、丘雍等又重修. 今存《大廣益會玉篇》已非其原本；現日本有存殘卷，疑為原典. 承說文，啟後書. 有反切，多用例，引它典，故或稱善於《說文》.
珠
凡珍珠必產蚌腹，映月成胎，經年最久，乃為至寶. 其云蛇蝮、龍頷、鮫皮有珠者，妄也. 凡中國珠必產雷、廉二池. 三代以前，淮揚亦南國地，得珠稍近《禹貢》「淮夷蠙珠」，或後互市之便，非必責其土產也. 金采蒲里路，元采楊村直沽口，皆傳記相承之妄，何嘗得珠. 至云忽呂古江出珠，則夷地，非中國也.
凡蚌孕珠，乃無質而生質. 他物形小而居水族者，吞噬弘多，壽以不永. 蚌則環包堅甲，無隙可投，即吞腹，囫圇不能消化，故獨得百年千年，成就無價之寶也. 凡蚌孕珠，即千仞水底，一逢圓月中天，即開甲仰照，取月精以成其魄. 中秋月明，則老蚌猶喜甚. 若徹曉無雲，則隨月東升西沒，轉側其身而映照之. 他海濱無珠者，潮汐震撼，蚌無安身靜存之地也.
凡廉州池自烏泥、獨攬沙至於青鶯，可百八十里. 雷州池自對樂島斜望石城界，可百五十里. 蜑戶採珠，每歲必以三月，時牲殺祭海神，極其虔敬. 蜑戶生啖海腥，入水能視水色，知蛟龍所在，則不敢侵犯. 凡采珠舶，其制視他舟橫闊而圓，多載草薦於上. 經過水漩，則擲薦投之，舟乃無恙. 舟中以長繩繫沒人腰，攜籃投水. 凡沒人以錫造彎環空管，其本缺處，對掩沒人口鼻，令舒透呼吸於中，別以熟皮包絡耳項之際. 極深者至四，五百尺，拾蚌籃中. 氣逼則撼繩，其上急提引上，無命者或葬魚腹. 凡沒人出水，煮熱毳急覆之，緩則寒慄死. 宋朝李招討設法以為耩，最後木柱扳口，兩角墜石，用麻繩作兜如囊狀. 繩繫舶兩傍，乘風揚帆而兜取之，然亦有漂溺之患. 今蜑戶兩法並用之
凡珠在蚌，如玉在璞. 初不識其貴賤，剖取而識之. 自五分至一寸五分經者為大品. 小平似覆釜，一邊光彩微似鍍金者，此名璫珠，其值一顆千金矣. 古來「明月」、「夜光」，即此便是. 白晝晴明，簷下看有光一線閃爍不定，「夜光」乃其美號，非真有昏夜放光之珠也. 次則走珠，置平底盤中，圓轉無定歇，價亦與璫珠相仿. （化者之身受含一粒，則不復朽壞，故帝王之家重價購此. ）次則滑珠，色光而形不甚圓. 次則螺蚵珠，次官，雨珠，次稅珠，次葱符珠. 幼珠如粱粟，常珠如豌豆. 琕而碎者曰璣. 自夜光至於碎璣，譬均一人身而王公至於氓隸也.
高句麗
高句麗者，出於夫餘，高氏，自言先祖東明聖王. 初都紇升骨城. 及至大武神王，乃征夫餘，大敗之，遂統屬焉. 至太祖大王宮，生而開目能視，國人惡之，及長凶虐，國以殘破. 後山上王亦生而視，人以其似曾祖宮，故名為位宮，高句麗呼相似為位. 位宮亦有勇力，便弓馬. 魏正始中，入寇遼西安平，為幽州刺史毋丘儉所破. 其玄孫美川王利，利子故國原王釗，烈帝時與慕容氏相攻擊.
建國四年，慕容元真率眾伐之，入自南陝，戰於木底，大破釗軍，乘勝長驅，遂入丸都，釗單馬奔竄. 元真掘釗父墓，載其屍，并掠其母妻、珍寶、男女五萬餘口，焚其宮室，毀丸都城而還. 自後釗遣使來朝. 阻隔寇讎，不能自達. 釗後為百濟所殺.